Reviu Eksklusif: Xiaomi Mi Max, Paparan 6.44″ & Bateri 4850mAh

Saiz skrin 5.7 inci yang ditawarkan pada Mi Note masih tidak cukup besar untuk anda, tetapi saiz tablet pula terlalu besar untuk digunakan sebagai peranti utama?! Nampaknya kehendak anda itu mungkin boleh dipenuhi dengan kehadiran model terbaru yang diperkenalkan oleh Xiaomi dengan kemunculan Mi Max. Sokongan skrin mencecah sehingga 6.44 inci ini turut diimbangi dengan kapasiti bateri yang menawarkan ketahanan bateri yang sangat baik. Walaupun tampil dengan sokongan spesifikasi yang baik, Xiaomi Mi Max juga ditawarkan pada harga mampu milik yang menjadi salah satu kriteria penting kebanyakan pengguna dalam membuat keputusan sebelum memilikinya.

Berdasarkan kepada model yang pernah diperkenalkan sebelum ini, jelas dapat dilihat bahawa Xiaomi ini tidak begitu cenderung untuk tampil dengan kerangka berwarna-warni sebagaimana jenama lain di pasaran. Nampaknya Xiaomi Mi Max juga begitu apabila ia hanya diperkenalkan dalam dua pilihan warna kerangka iaitu Silver dan juga Gold. Apa yang pasti, kedua-dua warna kerangka ini tampil dengan panel depan berwarna putih.

Kotak pembungkusan Mi Max tampil dalam warna putih dan kelihatan sangat ringkas penampilannya dengan hanya memaparkan tulisan ‘MI MAX IS THE NEW BIG’ pada bahagian atas kotak.

Dengan harga jualan yang mampu milik, Mi Max menawarkan sokongan aksesori asas sahaja dan set earphone tidak disediakan. Namun ia telah didatangkan dengan adapter pengecas pantas dengan output 5V2A.

Paparan skrin Mi Max yang sangat besar ini sememangnya memberikan lebih kepuasan dan juga pengalaman yang jauh lebih menarik. Ini termasuklah menonton video, bermain permainan HD, memaparkan dokumen, mahupun membaca e-buku kerana ia berupaya memaparkan saiz skrin yang jauh lebih besar dan jelas.

Bahagian atas seperti biasa telah menempatkan lubang earpiece dengan rekaan minimalis, yang mana pada sebelah kirinya boleh ditemui proximity sensor dan juga lensa depan beresolusi 5 Megapiksel pada sebelah kanannya. Untuk pengetahuan anda, bersebelahan dengan lensa depan itu juga turut menempatkan sebuah LED Notifikasi.

Mi Max menggunakan paparan skrin daripada Corning Gorilla Glass 3 yang tampil dengan rekaan melengkung 2.5D yang tidak begitu ketara. Apa yang menariknya, saiz bezel pada paparan skrin boleh dianggap agak kecil dengan nisbah skrin-ke-kerangka mencecah 74.8%. Sungguhpun begitu, masih dapat dilihat penggunaan bingkai hitam yang agak besar pada skrin.

Bezel pada bahagian bawah paparan skrin telah dioptimumkan ruangnya dengan penyediaan butang kawalan jenis sentuhan yang sangat sensitif. Ketiga-tiga butang Menu, Home dan juga Back itu mudah untuk digunakan dalam persekitaran gelap kerana ia dilengkapi dengan cahaya LED yang agak baik tahap keterangannya.

Hampir keseluruhan bahagian panel belakang diperbuat daripada logam, tetapi pada bahagian atas dan bawah kerangka tampil dengan kemasan plastik memandangkan ia tidak memiliki jalur antena sebagaimana kerangka unibodi logam yang lain. Lensa utama sedikit timbul dari permukaan dan bersebelahannya menempatkan Dual LED Flash.

Kedudukan sensor pengimbas cap jari pada panel belakang Mi Max berada pada kedudukan yang mudah dicapai. Selain daripada proses unlock yang sangat pantas, proses imbasan cap jari juga boleh terus dibuat walaupun Mi Max berada dalam mod sleep dan ini bermakna anda tidak perlu menghidupkan paparan skrin terlebih dahulu.

Sisi kiri telah disediakan dengan satu slot yang boleh diakses menggunakan pin yang disediakan dalam pakej pembelian. Manakala sisi kanan pula menempatkan dua buah butang kawalan fizikal iaitu butang Power/Lock dan juga butang Volume yang juga diperbuat daripada logam dan juga kemasan yang sama seperti kerangkanya.

Hanya sebelah kiri bahagian atas kerangka digunakan untuk menempatkan port 3.5mm audio jack, port inframerah dan juga lubang mikrofon. Bahagian bawah kerangka pula menampilkan rekaan simetri dengan dua buah lubang speaker serta sebuah port microUSB. Walau bagaimanapun, hanya lubang speaker di sebelah kanan sahaja yang berfungsi.

Seperti yang anda ketahui, MIUI 8 telah dilancarkan serentak dengan kemunculan Xiaomi Mi Max pada 30 Jun yang lalu. Pada 3 September yang lalu, Xiaomi Malaysia telah membawa masuk model Mi Max secara rasmi untuk pasaran di negara ini. Apa yang menariknya, unit Mi Max yang diterima telah dioperasikan dengan Android 6.0.1 Marshmallow dengan sokongan antaramuka terbaru MIUI 8.

Berbeza dengan MIUI sebelum ini, Mi Max yang menyokong MIUI 8 tampil dengan antaramuka Notification Area yang telah diperbaharui. Kini ruangan Notification Area telah memperlihatkan tetingkap Quick Settings dan juga Notifications yang telah disatukan di dalam satu paparan yang sama. Ini bermakna anda tidak lagi perlu meleretkan tetingkap ke kiri untuk melihat notifikasi atau meleretkannya ke kanan untuk mengakses tetingkap tetapan pintas.

Bagi mengatasi kekurangan pada MIUI sebelum ini, fungsi Recent Apps telah diperbaiki keupayaannya. Jika sebelum ini kesemua aplikasi yang telah dibuka akan dipaparkan dalam bentuk ikon kecil, MIUI 8 memberikan anda satu lagi pilihan untuk memaparkan aplikasi tersebut dalam gaya thumbnail dengan menyentuh ikon kecil di bahagian atas paparan skrin.

Tanpa perlu memuat turun aplikasi pihak ketiga, anda berupaya mengurus peranti dengan adanya aplikasi pra-pasang yang dikenali sebagai Security. Aplikasi ini telah disediakan dengan enam menu utama iaitu Cleaner, Data usage, Blocklist, Battery, Virus scan dan juga Permissions. Apa yang pasti penyediaan aplikasi sebegini mampu memastikan peranti agar sentiasa berada pada tahap yang optimum.

Sokongan port inframerah serta aplikasi pra-pasang Mi Remote pada Mi Max membolehkan anda untuk mengawal hampir apa sahaja perkakasan eletrik serta elektronik di rumah mahupun tempat kerja anda. Terdapat 10 kategori berbeza seperti TV, penghawa dingin, pemain DVD dan banyak lagi. Ini bermakna anda tidak lagi memerlukan alat kawalan jauh yang banyak apabila menggunakan Xiaomi Mi Max.

Sekiranya anda inginkan privasi yang lebih terjamin apabila meminjamkan smartphone kepada rakan atau mengasingkan ruang kerja dan peribadi, fungsi Second Space adalah sangat praktikal untuk digunakan. Dengan mengaktifkan fungsi ini, ia boleh diibaratkan seperti memiliki dua buah peranti yang berbeza. Ini bermakna anda tidak lagi perlu risau untuk menyerahkan smartphone tersebut kerana ruangan utama tidak boleh diakses oleh mereka.

Walaupun memiliki dua slot kad SIM, setiap satu aplikasi terutamanya aplikasi sosial seperti WhatsApp dan WeChat hanya mampu menyokong satu sahaja nombor telefon pada satu-satu masa. Jadi dengan MIUI 8, ia telah disediakan dengan fungsi Dual Apps yang membolehkan anda untuk memiliki dua ikon berasingan bagi setiap aplikasi tersebut, sekaligus membolehkan kedua-duanya dioperasikan dengan sokongan nombor telefon berbeza.

Kesimpulan: Jelas dapat dilihat bahawa Xiaomi Mi Max menyokong prestasi yang jauh lebih baik jika dibandingkan dengan dua lagi pesaingnya. Ini kerana Mi Max telah dikuasakan dengan pemproses Qualcomm MSM8956 Snapdragon 650 yang lebih berkuasa, terutamanya dengan bantuan dua teras Cortex-A72 berkelajuan 1.8 Ghz.

Kesimpulan: Sokongan paparan skrin Xiaomi Mi Max boleh dianggap lebih baik jika dibandingkan dengan Lenovo PHAB Plus. Tetapi dari segi tahap keterangan dan juga kontras skrin, Sony Xperia XA Ultra adalah lebih baik jika dibandingkan dengan Mi Max. Walau bagaimanapun, sokongan paparan IPS LCD berupaya menawarkan sudut pandangan serta warna yang sangat baik pada phablet ini.

Kesimpulan: Keupayaan penggambaran Xiaomi Mi Max boleh dianggap sangat memuaskan kerana ia menyokong lensa beresolusi 16 Megapiksel dengan Aperture f/2.0 yang menjanjikan hasil gambar yang lebih terang jika dibandingkan dengan pesaingnya yang masing-masing menyokong Aperture f/2.2. Apa yang lebih menariknya, proses pengambilan gambar pada Mi Max juga adalah sangat pantas.

Kesimpulan: Walaupun Xiaomi Mi Max menyokong kapasiti bateri yang sangat besar iaitu mencecah sehingga 4850mAh, berbanding 3500mAh pada Lenovo PHAB Plus dan hanya 2700mAh pada Sony Xperia XA Ultra, ia mengambil masa yang sangat pantas untuk dicas penuh dengan teknologi Quick Charge 2.0. Apa yang pasti, ia berupaya menawarkan ketahanan bateri hampir dua kali ganda berbanding pesaingnya.

Kelebihan paling utama yang membezakan antara Xiaomi Mi Max dengan peranti mampu milik yang lain di pasaran sudah tentunya saiz paparan skrinnya yang sangat besar mencecah sehingga 6.44 inci. Jadi bagi melihat sendiri kelebihan memiliki paparan skrin yang besar berbanding paparan skrin yang lebih kecil, kami akan membuat perbandingan dengan model Xiaomi Redmi Note 3 yang memiliki skrin berukuran 5.5 inci dan juga Mi 5 yang berukuran hanya 5.15 inci.


Reviu Eksklusif: Penjejakkan Kesihatan Yang Lebih Baik Dengan OPPO Band!!! Ada Pemantauan Ketepuan Oksigen Dalam Darah !!!

Setelah melancarkan gelang pintar pertama OPPO Watch tahun lalu, OPPO telah melancarkan gelang pintar yang baru tahun ini – OPPO Band! OPPO Band ini menyediakan sejumlah mod senaman dan fungsi pengesanan kesihatan. Prestasi keseluruhannya boleh dikatakan sangat baik. Marilah reviu fungsi-fungsi gelang ini!

Reka bentuk keseluruhan Band OPPO adalah bergaya dan cantik, menggunakan gelang sukan yang diperbuat daripada bahan mesra kulit, TPU. Gelang ini dilengkapi dengan reka bentuk gesper tertutup sepenuhnya yang membolehkan pengguna memakainya dengan mudah. Dari segi padanan warna, gelang ini menyediakan warna malam gelap dan ungu kabut untuk pilihan pengguna.

Tubuh gelang menggunakan reka bentuk cengkerang dengan bahan PC + 2.5D kaca yang tahan calar dan berkesan mengatasi kehausan harian. Skrinnya adalah skrin sentuh 1.1-inci AMOLED dengan resolusi 126 × 294 yang mempunyai gamut warna selebar 100% P3, dapat membawa pengalaman persembahan warna yang bagus dan gambar yang halus.

Sensor dan kenalan pengecas gelang tertumpu pada bahagian belakang, di mana sensor denyutan jantung optik dan sensor oksigen darah optik masing-masing diatur untuk memberi data yang tepat untuk fungsi pemantauan deyutan jantung dan ketepuan oksigen darah.

Sebelum menggunakan OPPO Band secara rasmi, pengguna perlu memasang aplikasi “HeyTap Health” di telefon bimbit mereka, dan mengikuti langkah-langkah untuk menghubungkannya dengan OPPO Band. Pengguna dapat melihat data kesihatan yang lebih terperinci secara langsung dari aplikasi tersebut, dan korang juga boleh membuat beberapa tetapan.

OPPO Band tidak ada butang fizikal Pengguna dapat klik pada skrin untuk melihat jumlah langkah dan penggunaan kalori dengan cepat, meleret ke atas dan ke bawah untuk memilih mod latihan, fungsi pemantauan kesihatan, kawalan muzik, melihat maklumat pemberitahuan dan lain-lain; Sementara meleret ke kiri dan kanan, pengguna boleh menukar gaya WATCH FACE jam tangan pada bila-bila masa.

Selain itu, OPPO Band juga menyediakan banyak gaya untuk WATCH FACE. Pengguna dapat mencari lebih dari 160 gaya dari aplikasi termasuk kesihatan, seni, klasik, jam dunia dan sebagainya. Selain itu, pengguna juga dapat menggunakan foto sendiri untuk reka bentuk WATCH FACE.

Sebagai gelang pintar yang fokusk pada pengesanan data kesihatan, OPPO Band mempunyai fungsi pemantauan harian seperti pemantauan oksigen darah yang berterusan, pemantauan kualiti tidur, dan pemantauan denyutan jantung 24 jam. Gelang ini menggabungkan pelbagai data pemantauan untuk memberi analisis yang profesional dan cara penambahbaikkan. Semua data kesihatan dapat dilihat dari aplikasi “HeyTap Health”, yang sangat mudah digunakan dan difahami.

Di samping itu, sensor denyutan jantung optik yang terbina dalam OPPO Band dapat menyokong pemantauan denyut jantung tanpa gangguan 24 jam. Pengguna juga dapat menetapkannya setiap hari dan menggunakan nilai amaran denyutan jantung dalam aplikasi. Apabila deyutan jantung terlalu tinggi, gelang ini dapat memberi peringatan getaran masa nyata untuk memberi amaran mengenai risiko kesihatan terlebih dahulu.

Walaubagaimanapun, pemantauan ketepuan oksigen darah akan ditutup terus. Oleh itu, pengguna perlu menghidupkannya, tetapi pengguna perlu memperhatikan bahagian ini mungkin akan mempengaruhi jangka hayat bateri, tetapi jangka hayat bateri keseluruhan OPPO Band masih sangat kuat dalam penggunaan harian.

OPPO Band menyediakan 12 mod senaman yang merangkumi senaman yang biasa. Yang paling istimewa ialah gelang ini juga mempunyai mod senaman berjalan yang mengurangkan lemak. Sebelum mula berlari, aplikasi akan menyediakan kaedah latihan yang biasa kepada pengguna, dan memberi panduan masa nyata berdasarkan degupan jantung semasa berlari. Setelah sesi tersebut berakhir, kesan pengurangan lemak akan dinilai, dan gelang akan memantau kualiti larian pengurangan lemak sepanjang keseluruhan proses untuk meningkatkan kecekapan pembakaran lemak dengan berkesan. Selain itu, pengguna dapat melihat laluan latihan mereka sendiri dalam aplikasi, atau menetapkan matlamat, meringkaskan laluan latihan, dan merancang latihan pengguan.

OPPO Band mempunyai bateri 100mAh yang terbina dalam untuk membolehkan pengguna menggunakannya secara berterusan lebih dari 12 hari dalam keadaan yang terisi penuh. Semasa pemantauan denyutan jantung setiap 6 minit dihidupkan, pemberitahuan masih akan diterima secara normal; jika pengguna mengaktifkan pemantauan tidur dan oksigen darah dalam masa nyata, jangka hayat bateri gelang masih dapat mencapai lebih dari 7 hari, dan prestasi hayat bateri memang sangat baik.

Dari segi pengisian bateri, OPPO mengatakan bahawa hanya memerlukan 1.5 jam untuk mengisi bateri gelang dengan cepat. Menurut reviu sebenar admin, gelang memerlukan masa agak 1 jam dan 28 minit untuk mengisi penuh, memang tepat dengan pernyataan rasmi dan prestasi pengecasannya juga sangat baik.

• Ketahanan air 50 meter •

Sudah tentu, sebagai gelang pintar yang sesuai untuk senaman, Band OPPO menyokong ketahanan air 50 meter, langsung tidak ada masalah untuk memakainya sepanjang hari atau untuk melakukan senaman yang sengit. Walaupun pengguna menggunakannya semasa mandi atau berenang, langsung tidak perlu bimbang!

Dengan kemajuan sains dan teknologi, gelang pintar juga dapat mencapai fungsi pemantauan ketepuan oksigen darah yang berterusan. OPPO Band bukan sahaja berjaya melakukannya, bahkan juga menyediakan fungsi pemantauan kesihatan yang lengkap termasuk ketepuan oksigen darah, degupan jantung, pemantauan tidur dan sebagainya. Mod senaman juga dapat memenuhi penggunaan harian, mudah untuk lihat maklumat pemberitahuan telefon bimbit serta-merta, langsung tidak perlu mengambil telefon bimbit.

Sudah tentu, OPPO Band juga agak selesa bagi admin. Ukuran keseluruhan badan adalah tepat, langsung tidak akan rasa tidak selesa walaupun memakainya selama jangka masa yang panjang, dan tidak mempengaruhi pemakaian korang yang fesyen ~

Harga OPPO Band adalah RM159, pengguna boleh pergi ke laman web rasmi OPPO Malaysia untuk membeli atau mendapat maklumat yang lebih lanjut.


Hotel 5G Pertama Di Australia – Dikuasakan Dari OPPO

OPPO baru sahaja mempamerkan keupayaan 5G di majlis pelancaran 5G Live Cluster Field Trial yang dianjurkan oleh Celcom Malaysia, terkini OPPO juga membuka sayap ke bidang penginapan di mana syarikat ini telah membuka sebuah hotel bernama OPPO 5G Hotel di Australia.

Seperti namanya hotel ini dikuasakan di bawah teknologi 5G oleh OPPO dan menjadi pertama di Australia dengan keupayaan 5G, dan hotel ini menggunakan konsep hotel bergerak yang akan bertukar lokasi di sekitar kawasan Australia.

Bersama teknologi 5G, pelbagai teknologi pintar juga tersedia dalam hotel ini antaranya:

Hotel 5G ini merupakan kontena perkapalan yang berukuran 40ft, menerima tempahan mulai sekarang hingga 30 Ogos 2019 di HOTA, The Gold Coast. Harga sewa semalam adalah $150, sekitar RM622 untuk dua orang.


[ Video Promo ] Nokia 9 PureView – Rekaan 5 Kamera Di Bawah Sokongan ZEISS

Semakin dekat semakin banyak berita tertiris di laman web, terbaru selepas beberapa hari sahaja HMD Global mengumumkan kehadiran Nokia 9 PureView, satu video promosi tersebar lagi jelas memperlihatkan teknologi yang dibawakan oleh peranti flagship ini.

Melalui video tertiris, rekaan Nokia 9 PureView yang hadir dengan 5 lensa di panel belakang jelas nampak ianya disokong oleh ZEISS Optics. Apa yang mengagumkan adalah kuasa penggambaran pada peranti ini akan membawa dunia peranti pintar ke satu tahap yang lebih menakjubkan.

Selain itu, paparan skrin bersaiz 5.99 inci PureDisplay beresolusi 2K dibekalkan pada Nokia 9 PureView. Penggunaan cip pemproses adalah dari Qualcomm Snapdragon 845, bersama 6GB RAM dan 128GB ROM.

Lebih menarik, menurut sumber Nokia 9 PureView juga menyokong pengecasan tanpa wayar Qi (Qi Wireless Charging), pengimbas cap jari dalam skrin dan sistem operasi Android One. Walaupun masih tidak tahu tarikh pelancaran yang sebenar, namun kita boleh layan video promosi ini dahulu. Jom~


Tahniah! Inilah Senarai Pemenang Peraduan vivo Family Portrait Contest Sempena Tahun Baru Cina!

Bersempena dengan perayaan Tahun Baru Cina tahun ini, vivo Malaysia telah mengadakan peraduan Family Portrait Contest untuk meraikan dan menghargai semua peminat setia mereka. Peraduan tamat pada 31 Januari lalu dan senarai pemenang juga telah diumumkan! Tahniah kepada semua pemenang!

Tidak ketinggalan, vivo juga mengadakan majlis makan malam khas bagi meraikan pemenang-pemenang yang bertuah sekaligus memeriahkan lagi sambutan perayaan Tahun Baru Cina mereka. Sekali lagi diucapkan tahniah kepada para pemenang!Nak tahu lebih banyak peraduan menarik daripada vivo? Layari, facebook vivo Malaysia!


Vivo V11 Dilengkapi “Halo FullView Display” Bersama Dua Warna Eksklusif

Sebagaimana yang dikongsi sebelum ini, Vivo dikatakan akan melancarkan model terbarunya pada 13 September ini dengan penawaran Vivo V11.

Walaupun V11 masih belum dilancarkan secara rasmi kepada umum, namun berdasarkan maklumat yang diterima peranti ini akan datang rekaan takuk kecil semirip titisan air yang dikenali sebagai “Halo FullView Display”.

Ia akan meningkatkan peratusan skrin kepada permukaan hadapan ke 91.27%. Dari segi spesifikasi pula, peranti pintar ini dilengkapi bersama skrin 6.41″ SAMOLED dengan resolusi FHD+ yang turut memiliki sokongan sensor cap jari.

Selain itu, peranti ini juga akan hadir dengan dua pilihan warna yang berbeza iaitu Starry Night dan Nebula. Edisi Starry Night diinspirasi daripada tema ruangan angkasa lepas. Edisi ini menyaksikan gabungan warna biru dan hitam. Manakala, edisi Nebula pula hadir dengan gabungan warna biru dan ungu.

Okay, sama-sama kita nantikan 13 september ini untuk melihat sendiri penawaran penuh V11 termasuk harga jualanya di pasaran tempatan!


Siri HONOR 20 Diramal Hadir Dengan 50X Zoom Hibrid Pada Harga Mampu Milik?!

Sedia maklum, HONOR bakal memperkenalkan peranti perdana barunya iaitu siri HONOR 20 dalam sebuah acara pelancaran yang dijadualkan berlangsung di London pada 21 Mei 2019. Rumors menjangka HONOR bakal memperkenalkan sekurang-kurangnya dua model – HONOR 20 dan HONOR 20 Pro. Namun siapa tahu, mungkin kita bakal melihat lebih lagi?

HONOR pernah mengusik orang ramai dengan sebuah poster yang disertakan butiran menarik – Jambatan London dengan efek ‘luar biasa’ dan penggambaran pada pencahayaan rendah bersama hashtag #CaptureWonder. Ekoran itu, ramai mula berspekulasi HONOR mungkin mengutamakan pada aspek keupayaan kamera untuk siri HONOR 20. Khabar angin juga mengatakan siri ini bakal hadir dengan sokongan zoom hibrid sehingga 50X pada harga mampu milik. Wowww!

Sebelum ini imej bocor mengenai HONOR 20 Pro muncul di media sosial. Memetik imej tersebar, HONOR 20 Pro dijangka tampil dengan persediaan quad kamera + LED Flash pada panel belakang yang kelihatan hampir sama dengan HUAWEI P30 Pro.

Salah satu daripada kanta dilihat berbentuk persegi yang berkemungkinan sensor periscope dan dijangka terdapat juga lensa ToF 3D. Kamera utama HONOR 20 Pro dikatakan mungkin menggunakan sensor sony IMX600.

Kemudian muncul pula berita ketirisan mendedahkan kamera utama siri HONOR 20 dijangka mempunyai keupayaan kamera yang baik seperti HUAWEI P30 Pro. HONOR 20 dijangka dilengkapi lensa 48MP Sony IMX586 – menggunakan RRYB dan bukannya RGGB biasa. Manakala, HONOR 20 Pro pula dikatakan mempunyai sensor Sony IMX600 tetapi dengan penapis RGGB biasa.

Nampaknya ia tidak terhenti disitu sahaja. Terbaru, HONOR muncul pula dengan perkhabaran memaklumkan bahawa siri HONOR 20 juga bakal muncul dengan edisi terhad khas Moschino. Menariknya edisi kali ini, ia juga akan disertakan dengan kantung telefon yang direka khas oleh Moschino.

Memetik beberapa imej yang dikongsi jelas menunjukkan kantung telefon tersebut dijangka hadir dengan warna cukup menarik iaitu merah. Selain itu, ia turut disertakan dengan kemasan tali beg yang diperbuat daripada rantai besi pastinya menambah lagi seri kantung telefon tersebut.

Apakah kejutan yang sedang dirancang oleh HONOR? Seperti biasa, maklumat tertiris masih lagi ‘rumors’ semata-mata. Untuk ketahui sama ada benar atau tidak, sama-sama kita tunggu kemunculan rasminya kelak!

Oh ya, HONOR kini sedang mencari dua orang yang bertuah untuk sama-sama menyertai HONOR ke London sebagai HONOR Chief Fashion Officer pada acara pelancaran siri HONOR 20 kelak. Peraduan bemula HARI INI – 5 Mei 2019.


8 Penipuan Telefon Biasa Berlaku Di Malaysia! Jangan Tertipu Setelah Membacanya!

Baru-baru ini, saya telah mendengar banyak kes penipuan. Sungguh memilukan kerana saya mengklik mesej whatapps atau menerima panggilan telefon.

Kes penipuan muncul tanpa henti dan semakin banyak penipu. Mereka suka menyerang kelemahan orang seperti anda melanggar undang-undang, anda tidak membayar cukai, akaun anda dicuri, bank dibekukan dan lain-lain membuat anda rasa gugup dan kemudian bodoh.

Berikut adalah 8 penipuan telefon biasa di Malaysia. Ingatlah untuk berkongsi dengan saudara, rakan dan rakan anda untuk mengetahui, dan jangan tertipu setelah membacanya!

Hubungi anda untuk memberitahu anda bahawa anda masih mempunyai banyak cukai yang belum dibayar, dan pendapatan belum dilaporkan. Sekiranya anda tidak membayarnya sekarang, anda akan pergi ke mahkamah.

Hubungi anda untuk memberitahu anda bahawa anda telah melakukan kejahatan, atau bahawa suami, anak lelaki, anak perempuan, saudara lelaki, adik perempuan, adik lelaki, adik perempuan anda … seluruh keluarga telah melakukan kejahatan! Berikan wang untuk settle dengan cepat.

Sejurus selepas dia menelefon, dia akan bertanya “Adakah anda mengenalinya?” “Anda terlupa saya?”dan meminta pertolongan kewangan!! Kalau anda beri, nombor anda terus di blok!!

Hubungi anda untuk memberitahu anda bahawa anda telah membeli terlalu banyak barang dan kad tersebut dimaksimumkan, jika tidak, anda akan dibohongi untuk mengatakan bahawa kad anda dimaksimumkan kerana kecurian. Bagaimanapun, ia telah dimaksimumkan. Bayar wang sekarang, atau anda akan dipanggil polis!

Hubungi anda untuk memberitahu anda bahawa pinjaman anda telah disetujui, tetapi anda harus membayar yuran Pemprosesan terlebih dahulu, kemudian Surcaj, dan kemudian akan ada caj ini dan caj yang lain, bukankah anda memberikannya? Pinjaman anda tidak lagi diluluskan.

Hubungi anda untuk memberitahu anda bahawa bungkusan anda telah ditahan, atau apa yang anda hantar telah ditahan. Sekiranya anda ingin mendapatkannya kembali, berikan mereka wang.

Ekonomi semua orang tidak baik kerana wabak. Pada masa ini, penipu akan menghubungi anda dan memberitahu anda bahawa kerajaan memberikan bantuan dan bank mempunyai tawaran pinjaman. Pembayaran balik bukan sahaja dapat ditangguhkan, tetapi keuntungan masih tinggi. Selepas itu , mereka akan mula mendapatkan maklumat peribadi daripada anda., Apabila anda sedar, wang anda akan habis.

Saya memanggil anda untuk mengucapkan tahniah kerana memenangi hadiah besar itu, dan sekarang saya perlu menyemak maklumat bank dengan anda. Ini sudah cukup. Setelah memeriksa wang di bank anda, itu belum berakhir …


Malaysia Jadi Negara Pertama Lancarkan realme Watch 2 Pro, realme Buds Wireless 2 dan realme Buds Wireless 2 Neo!!

realme Malaysia hari ini mengumumkan bahawa mereka akan menjadi negara pertama dalam melancarkan realme Watch 2 Pro, realme Buds Wireless 2 dan realme Buds Wireless 2 Neo di antara pasaran global. Selain itu, realme akan melancarkan Pocket Bluetooth Speaker realme terbarunya yang membolehkan pengguna mendengar muzik di mana sahaja mereka berada.

Sebagai tambahan terbaru untuk rangkaian jam tangan pintar mereka, realme Watch 2 Pro adalah versi yang ditingkatkan dari segi saiz dan prestasi paparan serta mod sukan yang dipertingkatkan. Peranti audio baru juga dilengkapi dengan ciri-ciri luar biasa yang memberi anda pengalaman mendengar yang lancar dan fleksibel.

Anda boleh mengikuti live streaming pelancaran Sukan AIoT realme melalui laman Facebook realme pada 20 Mei 2021, 12:00. ‘Jumpa awak di sana!


vcash Kini Boleh Digunakan Di Restoran Terkenal Seluruh Malaysia

Bulan yang lalu, kami ada bawakan artikel berkenaan pembayaran mudah alih tanpa tunai yang diberi nama vcash. Jika anda masih belum jelas, vcash adalah sebuah aplikasi yang mendapat kerjasama telkom Digi yang memudahkan pengguna untuk melakukan pembayaran.

Hari ini, vcash Malaysia mengumumkan Revenue Valley Sdn. Bhd kini telah bekerjasama membawakan perkhidmatan vcash di 55 restoran mereka seperti Manhanttan FISH MARKET, Tony Roma’s, NY Steak Shack, TheGrill Kuala Lumpur, dan Nice Catch. Melaluinya, pengguna di Malaysia kini lebih mudah untuk membuat pembayaran tanpa perlu mengeluarkan wang tunai.

Perkhidmatan ini juga dalam masa sama dapat mengurangkan masa menunggu pelanggan yang makan di kedai atau bawa pulang. Bagi peniaga pula, kepantasan setiap transaksi yang dibuat oleh pelanggan dapat meningkatkan mutu servis perkhidmatan.

Sehingga hari ini, hampir 500 premis menyediakan pembayaran tanpa tunai vcash seluruh Malaysia antaranya Astro GOShop, Ezbuy, Fish & Co, Life Juice, Major Drop, The Manhanttan FISH MARKET, Mydin, Nice Catch, NY Steak Shack, RedTick, Sam’s Groceria, TAPAK, The Lorry, Tony Roma’s, TR Fire Grill Kuala Lumpur.

Difahamkan, sehingga akhir tahun ini vcash akan menambah sehingga 2000 premis seluruh negara

Muat turun vcash : Play Store, App Store


vCargo Cloud lancar platform perdagangan GUUD mudahkan proses perdagangan global

SINGAPURA, 25 September 2020 /PRNewswire/ — vCargo Cloud Pte. Ltd. (“VCC”) Singapura hari ini mengumumkan pelancaran GUUD – sebuah kumpulan syarikat dan platform teknologi baharu yang bermatlamat untuk memudahkan proses perdagangan yang rumit di seluruh dunia dan memperbaharui proses berkenaan bagi mendorong kecekapan dan keterangkuman yang lebih besar dalam dunia digital.

GUUD merujuk model Beli-Hantar-Bayar UN/CEFACT untuk meliputi semua aspek pemudahan perdagangan. Sejajar dengan visinya untuk Berdagang demi Kebaikan (Trade for Good), falsafahnya adalah untuk membolehkan semua perniagaan terutamanya perusahaan mikro, kecil-kecilan dan sederhana (MSME) bagi menjadi pengusaha dalam perdagangan global dengan mengurangkan halangan birokrasi, menghapuskan orang tengah dan memberi akses yang lebih besar terhadap perkhidmatan logistik dan kewangan.

Platform GUUD melaksanakan hal ini dengan menyelaraskan semua proses yang berkaitan dengan perdagangan, termasuk pematuhan, penghantaran, pembiayaan dan pembayaran melalui platform bersepadu yang membolehkan perniagaan menghantar dokumen dengan cepat dan menempah serta mengesan dengan lancar penghantaran mereka dalam setiap langkah perjalanan, di samping mengurus kos keseluruhan mereka dengan lebih baik.

Mengulas mengenai pelancaran berkenaan, Desmond Tay, Ketua Pegawai Eksekutif, GUUD berkata: “Proses perdagangan rentas sempadan terkenal sangat rumit dan leceh. MSME mendapati adalah sukar khususnya dalam memenuhi keperluan pematuhan yang membebankan memandangkan mereka mempunyai sumber yang terhad. Kami memutuskan untuk melancarkan GUUD bagi menyamakan daya saing dan mencipta peluang yang lebih besar untuk semua saiz pengeluar. Dengan mewujudkan platform komprehensif yang merangkumi seluruh kitar hayat perdagangan, GUUD akan mempercepatkan pemulihan pasca-pandemik wilayah berkenaan melalui perdagangan yang tangkas, inklusif dan berdaya tahan.”

VCC ialah salah sebuah syarikat teknologi yang paling pantas berkembang di Singapura, dengan pejabat-pejabatnya terletak secara strategik di Indonesia dan Kenya manakala projek-projeknya merangkumi lebih daripada 16 negara. Syarikat ini telah mencapai banyak kejayaan sebagai pemain pertama, termasuk pelancaran Seafood Xchange, e-pasaran makanan laut B2B pertama Singapura untuk pedagang makanan laut. CamelONE™ Trade Finance, dilancarkan pada November 2019 ialah portal kewangan perdagangan berbilang bank seragam yang pertama di Asia Tenggara manakala produk Smart eCO daripada vCargo Cloud merupakan perisian e-Sijil Asal didayakan rantaian blok yang pertama di dunia.

Pada masa kini, VCC mengendalikan 16% daripada semua permit deklarasi perdagangan di Singapura dan dalam masa yang sama bekerjasama dengan tujuh daripada 10 penghantar barang yang terbesar di dunia. Di luar Singapura, VCC mengusahakan beberapa projek pematuhan perdagangan yang penting dengan badan-badan kerajaan termasuk projek Jendela Tunggal Nasional Kemboja (Cambodia National Single Window) dan Sistem Wilayah Kastam Tunggal Komuniti Afrika Timur (East African Community Single Customs Territory System).

Menerusi pelancaran GUUD, kepakaran, amalan terbaik dan pembelajaran daripada projek-projek ini akan dimanfaatkan untuk mentransformasikan ekosistem perdagangan global yang lebih luas.

GUUD, kaedah digital yang baharu untuk berdagang di seluruh dunia, merupakan platform teknologi dan kumpulan perniagaan di bawah VCC. Kumpulan GUUD merujuk model Beli-Hantar-Bayar UN/CEFACT untuk meliputi semua aspek pemudahan perdagangan, dengan memintas halangan yang telah lama wujud untuk berdagang dan mentransformasikan secara digital proses perdagangan agar ia menjadi lebih mudah, lebih cekap dan lebih inklusif.

Dipimpin oleh pasukan profesional industri dan IT yang mantap, GUUD beraspirasi untuk membantu sesiapa sahaja terutamanya perusahaan mikro, kecil-kecilan dan sederhana, bagi menjadi pengusaha dalam perdagangan global dan untuk mengeksport dan mengimport dari mana-mana pelosok dunia.

Misi kami adalah untuk Berdagang demi Kebaikan (Trade for Good) dan berpandukan matlamat pembangunan lestari PBB, kami meneruskan apa yang baik untuk orang ramai, perniagaan dan ekonomi, membantu meningkatkan mata pencarian, menjana kesejahteraan dan mewujudkan kecekapan serta penambahbaikan teknologi di mana sahaja kami berada.

Untuk maklumat lanjut, sila kunjungi www.guud.company

Beribu pejabat di Singapura, VCC ialah penyedia penyelesaian dan perkhidmatan Infocomm Technology (“ICT”) terkemuka di Asia, mengkhusus dalam bidang penyelesaian teknologi untuk kerajaan dan perusahaan di seluruh dunia. Kami menyediakan penyelesaian e-dagang dan e-barang melalui platform VCC CamelONE™, menghubungkan pemegang kepentingan penting dalam industri perdagangan dan logistik di seluruh dunia.

Untuk maklumat lanjut, sila kunjungi www.vcargocloud.com

Foto – https://photos.prnasia.com/prnh/20200923/2926294-1?lang=0Logo – https://photos.prnasia.com/prnh/20200923/2926294-1logo?lang=0Logo – https://photos.prnasia.com/prnh/20191111/2638348-1LOGO?lang=0

Keywords: Banking/Financial Service Computer/Electronics New products/services Financial Technology


Huawei Menerima 16 Pengiktirafan Setakat Ini Di MWC 2017

Dalam tempoh dua hari pertama MWC 2017, Huawei telah pun menerima 16 anugerah dari pelbagai wakil media. P10 dan P10 Plus mendapat perhatian utama pelbagai pihak dengan kamera dwi-lensa Leica yang telah ditambah baik dari generasi sebelumnya. Huawei Watch 2 yang dipamerkan tidak kurang hebatnya dengan menawarkan fungsi 4G dan GPS.

Berikut senarai anugerah yang diterima Huawei setakat ini.


Vivo V11i Fairy Pink Kini Rasmi Di Pasaran Tempatan Pada Harga RM 1,299!

Vivo V11i secara rasminya telah dilancarkan di pasaran Malaysia pada 13 September lalu dan ternyata, kehadiran telefon pintar ini menerima sambutan yang sangat menggalakkan daripada ramai pengguna sehingga ke hari ini.

Berikutan kejayaan besar itu, Vivo Malaysia nampaknya terus menerus memberikan kejutan apabila kini bersedia menawarkan v11i dalam varian warna baru iaitu Fairy Pink selepas melancarkan warna Starry Night dan Nebula sebelum ini.

Lebih istimewa, pihak vivo menyatakan mereka melancarkan varian berkenaan selaras dengan kempen Pink Oktober sebagai cara untuk menunjukkan sokongan kepada kesedaran kanser payudara.

V11i Fairy Pink terlihat menawan dengan tona warna merah jambu yang nampak lebih menyerlah di samping menerima sentuhan eksklusif dan direka khas untuk menarik perhatian ramai. Malah, kamera belakang dan pengimbas cap jari juga hadir dengan garisan emas yang cukup gah membuatkan telefon pintar ini lebih bergaya.

Selain itu, reka bentuknya juga dilihat sangat premium dan sesuai untuk dihadiahkan untuk orang tersayang kerana ianya sememangnya sangat cantik. Mensasarkan kepada mereka yang begitu fanatik dengan warna merah jambu, vivo masih mengekalkan ciri-ciri dalaman yang sama seperti sebelum ini.

Apa yang lagi istimewa, majlis tersebut tidak hanya tertumpu kepada pelancaran warna baru untuk vivo v11i sahaja malah bengkel fotografi bersama jurugambar jemputan iaitu Alexio Yeoh dan Gradient Lok turut diadakan.

Bagi yang berminat, V11i dalam warna Fairy Pink kini sudah boleh didapati di pasaran tempatan bermula 1 November 2018 pada harga RM1,299 seunit di semua kedai konsep vivo dan kedai atas talian seperti seperti Lazada, Shopee dan 11Street.

Selain itu, sesi pra-tempahan juga telah dibuka bermula hari ini. Sesiapa yang membuat pra-tempahan bermula HARI INI sehingga 1 November depan, anda berpeluang menerima sebuah kotak eksklusif V11i yang mana mengandungi rantai Swarovski bernilai RM 399. Ketersediaan adalah terhad. First comes, first serve!


[Ura-Ura] : Bocor Lagi! HONOR 9X Dijangka Sokong Skrin AMOLED & Binaan Kamera Pop Up

Semakin hari makin banyak kita disajikan dengan berita ketirisan mengenai pendatang baru HONOR iaitu HONOR 9X. Kini, maklumat tertiris mendedahkan peranti ini dijangka membawakan sokongan skrin AMOLED bersama binaan kamera pop-up.

Memetik maklumat tersebar, HONOR 9X dijangka membawakan skrin bersaiz 6.15″ AMOLED dengan resolusi FHD+. Paparan ini didakwa lebih kecil berbanding pendahulunya, HONOR 8X. Namun, apa yang lebih teruja, model kali ini dikatakan beralih kepada sokongan skrin AMOLED.

Selain itu, HONOR 9X juga dijangka membawakan dwi kamera utama : 20MP + 16MP dan kamera selfie sebesar 20MP. Ia juga didakwa menyertakan sokongan pengecasan 10W (USB-C). Kebocoran sebelum ini mendedahkan HONOR 9X bakal menggunakan cip kirin 810 (7nm) sebagai tunjang utama.

Kemudian, terdapat imej tersebar mendedahkan HONOR 9X didakwa menyertakan binaan kamera pop-up. Memetik imej bocor, ia mempunyai paparan hadapan hampir penuh – namun dagu kelihatan sedikit tebal.

Bahagian belakang telefon terlihat sokongan dua kamera utama disusun secara menegak pada bahagian kiri peranti – LED Flash dijangka diletakkan dalam ‘rumah’ yang sama dengan lensa.

Selain itu, kelibat kotak pembungkus HONOR 9X juga kini bocor di media sosial – warna biru pada sisi manakala kotak utama pula bewarna putih. Pada kotak tersebut juga terdapat tulisan memperlihatkan model peranti – HONOR 9X dengan tulisan warna seperti pelangi.

— Teme (特米)|🇫🇮🇨🇳 (@RODENT950) July 2, 2019

Seperti biasa, maklumat tertiris masih lagi rumors dan belum diketahui mengenai kesahihannya. HONOR 9X dijadualkan diperkenalkan kepada umum pada 23 Julai depan. Mungkin kita bakal mendengar lebih banyak maklumat tertiris menjelang pelancaran? Kekal bersama eRing untuk info terkini!


Reviu Eksklusif: Honor 6X, Telefon Pintar Bajet Dengan Kamera Dwi-Lensa

3GB RAM + 32GB ROM  Ι  RM 1,199
4GB RAM + 64GB ROM  Ι  RM 1,399

Honor, salah satu jenama terbaik jika anda sedang mencari telefon pintar bajet kini kembali dengan sesuatu yang agak mengejutkan dan istimewa. Siapa sangka telefon pintar dengan kamera dwi-lensa boleh dibeli tanpa perlu membayar harga yang melampau. Sebelum ini kami telah pun membuat preview terhadap peranti ini, sekarang kami ingin hadirkan dengan ulasan lebih teliti sepanjang mencuba dan menguji Honor 6X. Jadi teruskan membaca untuk mengetahui pendapat kami mengenai peranti ini.

Kami sudah mencuba dan menguji banyak peranti dan semakin buntu setiap kali mengulas berkenaan reka bentuk dan fizikal peranti. Namun kami merasakan ada baik dan buruknya di dalam senario ini.

Okay… mulakan dahulu dengan aspek kurang baik. Dari segi reka bentuk, Honor 6X tidak jauh berbeza dengan peranti-peranti lain di pasaran. Pengeluar telefon pintar pada masa kini nampaknya saling menyalin elemen reka bentuk di antara mereka dan menyebabkan rupa peranti masa kini agak monotone, bosan dan tiada variasi yang ketara.

Yang baiknya pula, persaingan di dalam pasaran yang semakin sengit ini seolah menjadi pemangkin bagi pengeluar untuk menghasilkan kualiti binaan yang sangat baik. Beberapa tahun yang lalu, jika ditanyakan peranti manakah yang mempunyai kualiti binaan terbaik? Ramai pasti akan menjawab iPhone dari Apple. Kini senario tersebut sudah berubah, peranti kelas pertengahan pada harga yang lebih murah sudah setaraf kualiti binaannya dengan bahan binaan yang teguh dan kemasan berkualiti. Bagi eRing, Honor 6X tidak mempunyai cela pada kualiti binaan rangka dan panel besinya.

Pujian yang sama tidak dapat diberikan pada panel paparan Honor 6X, terima kasih kepada YouTuber kegemaran yang memuat naik video ujian ketahanannya. Melalui siri ujian JerryRigEverything, beliau mendapati Honor 6X menggunakan panel paparan yang agak berlainan dari majoriti peranti lain.

Pada kebiasaanya panel paparan akan menunjukkan kesan calar apabila ditoreh dengan mata skala 6. Namun Honor 6X mula menunjukkan kesan calar apabila dicalarkan dengan mata skala 4. Jelas menunjukkan ia agal lemah dari segi ketahanan calar. Jadi kami sarankan anda tidak mencabut pelindung skrin yang dipasang siap pada Honor 6X, atau lebih baik anda dapatkan tempered glass untuk peranti ini.

Cip pemproses Kirin 655 chipset, menjadikan 6X antara peranti kelas pertengahan yang mempunyai kuasa pemprosesan yang baik, tambahan pula cip ini dibantu 3GB RAM dan 32GB ROM. Kapasiti bateri 3340mAh pula mampu memberikan peranti ini bekalan kuasa melebihi satu hari kerana Kirin 655 menggunakan kuasa yang minimal. Menurut Huawei, satu kitaran penuh bateri ini mampu bertahan dari 1.5 hari (penggunaan berat) sehinggalah 2.15 hari.

Ujian benchmark juga menunjukkan skor Honor 6X yang hampir-hampir sahaja memasuki kalangan 50 peranti terbaik dari segi pemproses pada masa kini. Sepanjang menggunakan Honor 6X, saya juga tidak mengalami sebarang masalah ketika melancarkan dan menggunakan aplikasi. Segala proses tampaknya lancar di dalam peranti ini.
Namun tidak semua aspek spesifikasi Honor 6X sempurna dan terbaik. Saya merasakan masih ada kekurangan pada peranti ini, namun ianya masuk akal memandangkan Honor terpaksa mengorbankan beberapa fungsi bagi menawarkan peranti ini pada harga berpatutan. Antara kekurangan yang dimaksudkan adalah ketiadaan fungsi NFC, cas pantas, USB-C, WiFi 5GHz dan juga peranti ini masih belum menerima kemas kini Android Nougat.

Walaupun baru sahaja diperkenalkan, Honor 6X masih lagi dioperasikan oleh Android 6.0 Marshmallow dengan sentuhan antaramuka EMUI (Emotion UI) versi 4.1 sama seperti kebanyakan model Honor sebelum ini. Menurut Huawei, mereka akan melancarkan kemas kini Android Nougat dan EMUI 5.0 untuk Honor 6X pada suku kedua tahun ini. Sementara itu kami kongsikan dahulu screenshot paparan antaramuka Honor 6X seperti berikut:

Sekarang kita sudah tiba ke bahagian utama peranti ini. Seperti yang dijelaskan pada awal artikel, Honor 6X merupakan peranti kelas ekonomi, sesuai bagi mereka yang mahukan sistem kamera dwi-lensa tanpa perlu membayar harga yang terlalu tinggi. Jadi kami telah mencuba secara intensif kamera Honor 6X, terutamanya pada fungsi dwi-kamera ini yang membolehkan gambar dengan efek bokeh diambil.

Sistem kamera dwi-lensa merupakan ciri utama yang diketengahkan pada model Honor 6X. Penawaran ciri ini membolehkan pengguna mendapatkan kamera yang dilengkapi ciri terkini pada harga yang lebih murah. Sebagai perbandingan, smartphone lain dengan setup kamera dwi-lensa seperti Huawei P9 dijual pada harga RM 2,099, Honor 8 pula RM 1,899 dan iPhone 7 Plus mencecah harga RM 3,799.

Jadi mengapa harga Honor 8 dan Honor 6X jauh berbeza? Mengikut perbandingan kami, ini mungkin kerana spesifikasi lensa yang ada pada kedua-dua kamera. Honor 6X menggunakan lensa 12MP dan 2MP, manakala Honor 8 pula menggunakan lensa 12MP RGB bersama lensa 12MP hitam & putih. Jadi Honor 6X menggunakan sistem yang sedikit lebih rendah. Selain itu Honor 6X juga menggunakan perkakasan yang lebih rendah pada bahagian-bahagian lain yang turut menyumbang kepada tag harga yang mesra poket.

Kamera Honor 6X tidak dibantu sistem laser autofocus dan LED dual tone flash seperti terdapat pada Honor 8. Sebaliknya ia menggunakan sistem fokus PDAF yang biasa digunakan pada majoriti smartphone. Adakah kerendahan spesifikasi ini akan menggangu kualiti gambar pada Honor 6X atau pun pengurangan ini berbaloi dan masih mampu menghasilkan gambar yang bagus? Ayuh kita lihat contoh gambar.

Kedua-dua set gambar ini diambil pada satu shot yang sama dan kemudiannya boleh diubah titik fokus kerana sistem dwi-lensa telah diaktifkan semasa mengambil gambar ini. Kualiti bokeh yang dihasilkan agak baik, namun tidak sempurna. Anda dapat lihat efek kabur sedikit tercemar ke bahagian yang sepatutnya difokus dan ini sebenarnya masalah biasa yang ada pada kamera dwi-lensa yang ada pada smartphone masa kini.

Butiran tangkai tomato dipelihara dengan baik. Kita dapat melihat dengan jelas tekstur yang ada pada bahagian ini, jelas menunjukkan kamera pada Honor 6X tidak mengecewakan dan mampu menghasilkan gambar yang bagus.

Jadi anda sudah pun kenal serba sedikit Honor 6X melalui ulasan ini, peranti kelas ekonomi dan mampu milik pastinya akan hadir dengan beberapa kekurangan. Pembelian peranti ini bergantung kepada corak penggunaan dan keinginan anda, sekiranya kurang menggunakan fungsi kamera dan hanya menggunakan kamera pada masa-masa tertentu seperti menangkap gambar rujukan lot parking di pusat membeli belah atau pun anda seorang pengguna yang agak kasar serta kurang cermat, ada baiknya anda mendapatkan peranti yang memfokuskan kepada fungsi ketahanan (Honor 6X agak lemah dari sudut ini).

Lain pula ceritanya jika anda benar-benar mahu mencuba dan mendapatkan sebuah peranti dengan sistem kamera dwi-lensa tanpa perlu membayar harga yang terlalu tinggi. Kami memang mengesyorkan anda Honor 6X. Ianya lebih murah berbanding harga pesaing lain dan mampu menghasilkan gambar yang berkualiti.


Pandangan eRing Selepas Seminggu Bersama HUAWEI Matebook D – Komputer Riba Ringan Khas Pelajar

Kalau anda semua ada ikuti laporan eRing sebelumnya, tentu berasa teruja pada kebolehan komputer riba HUAWEI yang ini – Matebook D. Anda mungkin tidak percaya sekiranya sekadar sembang biasa sahaja, lain pula pengalaman sebenar dalam kehidupan seharian.

Jadi kami berpeluang mencuba sendiri Matebook D ini di hari minggu yang lalu, bersama kami membaca selanjutnya pengalaman sebenar sepanjang seminggu menggunakannya untuk membuat kerja di luar, bermain permainan video, menonton filem, melayari Internet dan kerja pemindahan fail.

Membuat kerja di luar adalah perkara yang sangat biasa bagi golongan masa kini, dengan komputer riba dahulu yang hanya mampu bertahan selama 3.5 jam dan anda perlu segera mencari tempat untuk mengecas menjadi isu besar bagi semua pengguna.

Namun dengan adanya Matebook D, isu kehabisan bateri tidak lagi menjadi masalah. Ia mampu bertahan sehingga 10 jam bagi sekali isian penuh, sekaligus membolehkan penggunaan seharian tanpa merisaukan ketahanan baterinya. Tambahan lagi Pocket Charger yang ringan dan kecil ini, sangat bagus untuk dibawa ke mana-mana sahaja.

Seperti yang disebutkan tadi membawa komputer riba bersama telah menjadi kebiasaan orang ramai, dan berat komputer riba serta pengecas merupakan salah satu punca utama dalam membuat pilihan.

Lain pula dengan Matebook D yang tampil dengan ketebalan hanya 15.8mm dan berat seringan 1.47kg menjadikannya sangat mesra pengguna, sama ada untuk pelajar atau golongan korporat.

Matebook D boleh dikatakan berprestasi tinggi kerana menggunakan cip pemproses Intel-core i5-8250U generasi ke-8, yang mana ia menawarkan peningkatan 40% berbanding generasi terdahulu.

Tambahan lagi, sokongan Intel Hyper-Threading juga mampu meningkatkan kecekapan pemproses di samping mempercepatkan kelajuan 1.6GHz ke 3.4GHz dengan kehadiran teknologi Intel Turbo Boost.

Secara lebih teliti lagi, kami telah melayari sebanyak 16 laman sesawang yang berlainan secara serentak, pada masa yang sama juga telah membuka aplikasi Xbox, menonton video 720p@60fps, menjalani ujian Antutu dan melayari serta memuat turun aplikasi di Microsoft.

Penggunaan serentak ini tidak membawa sebarang isu lag padanya, bermakna kecekapan cip pemproses pada Matebook D adalah sangat memuaskan. Bagi pelajar yang suka bermain permainan video sambil membuat assignment, pastinya tiada masalah.

Kepantasan pemproses Matebook D juga dibantui oleh storan dalaman 256GB SSD, yang mana ia lebih mahal, lebih laju, lebih tahan lama, lebih kecil, lebih senyap dan lebih cekap berbanding HDD.

Dipadan dengan memori 8GB RAM + 256GB SSD, cukup menampung penggunaan biasa, yang penting kelajuan pemindahan fail super laju sama juga pada On/Off komputer riba ini.

Sebagai contoh kami telah memuat turun permainan arkad Asphalt 8: Airborne yang bersaiz 2.56GB, prestasi permainan dilihat sangat memuaskan pada kadar 60fps, ini semuanya bergantung pada sokongan kad grafik Intel UHD Graphics 620 dan MX150. Nak menang Chicken Dinner sebenarnya pun tidak menjadi masalah!

Apabila anda terlihat dua pembesar suara yang diletakkan bersebelahan dengan papan kekunci, sangat jelas bahawa Matebook D adalah peranti yang memfokuskan pada kualiti audio.

Dengan dimensi yang cukup besar dapat menghasilkan kualiti audio yang baik dan mendalam.

Selain itu, Matebook D juga terbina dalam Windows Sonic dan teknologi Dolby Atmos. Kualiti audionya sungguh memeranjatkan apabila menonton filem, mendengar lagu dan bermain permainan dengan fon kepala.

Walaupun rekaan saiznya kompak, tetapi Matebook D tetap membekalkan paparan skrin penuh bersaiz 14 inci pada kerangka yang berukuran 13 inci dengan sokongan bezel senipis 5.2mm.

Pengalaman bermain permainan, melayari laman sesawang atau menonton filem juga dapat dijamin baik.

Penggunaan dalam masa panjang akan meletihkan mata? Perkara ini tidak akan berlaku pada Matebook D, kerana ia menyokong ciri perlindungan mata yang dapat menjaga mata terutamanya bagi anda yang suka menonton filem dalam pencahayan terhad.

Jangan lupa masa yang secukupnya untuk berehat juga amat penting, demi kesihatan diri sendiri.

Sambungan WiFi di kedai kopi atau mana-mana tempat akan menjadi semakin lemah dan tidak stabil apabila ramai pengguna menyambung ke rangkaian yang sama, lain pula dengan Matebook D.

Kehadiran dual antenna WiFi dan gabungan teknologi Mate signal+ padanya mampu meningkatkan liputan rangkaian dan isyarat, membolehkan anda menikmati pengalaman melayari Internet yang lebih laju.

Kerja kami yang sentiasa perlu mengambil gambar atau video beresolusi tinggi, system penghantaran fail yang lebih pantas adalah amat diperlukan. Justeru itu, Matebook D menawarkan teknologi HUAWEI Share yang sangat bagus kepada pengguna mereka.

Kami hanya menggunakan masa 6 minit 25 saat untuk menghantar video bersaiz 1.42GB dalam HUAWEI Mate 20 Pro ke Matebook D, jelas Nampak ia lebih pantas berbanding Bluetooth yang perlukan selama 20 minit.

Fungsi ini bukan sahaja membawa kemudahan kepada pekerja, malah juga amat sesuai bagi pelajar yang sentiasa perlu memindahkan kerja sekolah, bahkan gambar-gambar penuh kenangan bersama orang kesayangan.

Pengalaman selepas seminggu bersama HUAWEI Matebook D, kami berasa amat teruja dengan prestasi kecekapan yang ditawarkan. Sama ada membuat kerja bervolumn tinggi, atau menikmati hiburan tanpa henti, ia tetap memberikan kepuasan maksimum kepada kami.

Paling menarik adalah tawaran harganya yang sangat mesra pengguna, hanya RM2,999 tetapi menyokong sebilangan fungsi premium yang mungkin bernilai RM4000 ke atas pada peranti lain. Harga mampu milik ini memang idaman para pelajar, of course pekerja korporat pun boleh memiliki satu!


AppGallery Hampir Menggandakan Jumlah Pengedaran Aplikasi dalam Tempoh 12 Bulan

Peningkatan 83% dalam pengedaran aplikasi dan 33% dalam pertumbuhan jumlah pengguna aktif bulanan menandakan setahun pertumbuhan untuk AppGallery Huawei.

SHENZHEN, China, 3 Mac 2021 /PRNewswire/ — AppGallery, salah satu daripada tiga pasaran aplikasi paling popular di dunia telah menyaksikan peningkatan sebanyak 188% dalam aplikasi bersepadu bersama HMS Core yang mencecah 120,000 unit. Dalam tempoh setahun setelah mendedahkan rancangan untuk berkembang pada Kongres Mudah Alih Dunia (MWC) 2020, platform tersebut kini mempunyai 2.3 juta pembangun berdaftar, peningkatan sebanyak 77% berbanding tahun lalu dengan khalayak aktif bulanan (MAU) global berjumlah 530 juta.

Pengedaran aplikasi AppGallery melebihi 384.4 bilion pada tahun 2020, meningkat sebanyak 174 bilion berbanding tahun sebelumnya. Permainan menjadi penyumbang utama kepada pertumbuhan ini; lebih 500% permainan kini tersedia pada platform berbanding tahun lalu. Pelanggan Huawei merupakan antara yang pertama memperoleh pengalaman permainan baharu yang inovatif dengan pelancaran terkini seperti AFK Arena, Asphalt 9: Legends dan Clash of Kings.

Jumlah ini diperoleh setelah setahun Richard Yu, Ketua Pegawai Eksekutif Huawei Consumer Business memperkenalkan visi Huawei untuk menjadikan AppGallery sebagai platform pengedaran aplikasi terbuka dan inovatif yang boleh diakses  oleh pengguna di seluruh dunia sambil melindungi privasi pengguna dan memberikan pengalaman yang unik dan pintar. Encik Zhang Zhe, Pengarah Perkongsian Global & Pembangunan Perniagaan Pembangunan Eko Huawei Consumer Business Group menyatakan bahawa jumlah tersebut menjadi bukti kemajuan AppGallery sebagai pasaran aplikasi global yang sebenar: “Pada tahun 2019, terdapat 25 buah negara dengan lebih sejuta pengguna AppGallery. Angka tersebut kini telah meningkat kepada 42 buah dan kami terus menyaksikan pertumbuhan yang kukuh di keseluruhan pasaran global.”

AppGallery bekerjasama dengan pembangun tempatan dan global bagi membantu memberikan lebih banyak pilihan. Sementara pembangun pula mengharapkan AppGallery untuk menembusi khalayak tempatan dan memanfaatkan khalayak globalnya. Tahun 2020 menyaksikan aplikasi global HereWeGo, Bolt, Viber, Deezer dan Qwant memasuki platform tersebut yang sedang berkembang.

Huawei menggunakan kepakarannya di China untuk membimbing pembangun luar negara melalui pasaran aplikasinya yang menguntungkan. China yang mempunyai lebih 904 juta pengguna internet mudah alih dan anggaran jumlah muat turun aplikasi sebanyak 100 bilion serta AppGallery yang membantu lebih 1,000 orang pembangun luar negara menembusi pasaran ekonomi mudah alih yang semakin meningkat ini pada tahun lalu.  PicsArt merupakan antara yang pertama mendapat manfaat daripada kedudukan Huawei di pasaran mudah alih China; ia kini berbangga dengan 300 juta muat turun di Tanah Besar China. FaceTune 2 dan Mondly telah mencapai kejayaan yang serupa dengan masing-masing memperoleh 2.2 juta dan 350 ribu muat turun.

Pada tahun 2020, AppGallery telah membantu lebih 10,000 aplikasi China memasuki pasaran luar negara. Banggood bekerjasama dengan AppGallery bagi memperoleh lebih 60,000 muat turun baharu dan 1,000 pelanggan baharu yang pertama dalam tempoh tiga minggu. Aplikasi China lain yang kini mencapai khalayak global melalui AppGallery termasuk Pascal’s Wager, Rise of Kingdoms: Lost Crusade dan Night of Full Moon.

AppGallery – Salah Satu daripada 3 Pasaran Aplikasi Paling Popular di Dunia

AppGallery ialah ekosistem inovatif yang membolehkan pembangun mencipta pengalaman unik untuk para pengguna dan tersedia di lebih 170 buah negara dan wilayah. HMS Core mengintegrasi aplikasi merentasi peranti, menyampaikan pengalaman yang lebih lancar dan lebih selesa – sebagai sebahagian daripada strategi “1+8+N” Huawei yang lebih luas.

Keywords: Electronics Gaming Computer Software Computer/Electronics Entertainment Mobile Entertainment Multimedia/Online/Internet Telecommunications New products/services Survey, Polls & Research


Maxis Meraikan Tahun Baru Cina Bersama Penghuni Rumah Charis

Tahun Baru Cina merupakan satu sambutan yang memberi kita peluang untuk berkongsi kegembiraan, terutamanya dengan mereka yang kurang bernasib baik. Pada 13 Februari yang lepas, 80 orang sukarelawan Maxis telah melawat Rumah Charis untuk menyambut Tahun Baru Cina bersama para penghuni di sana.

Selain membantu menyiapkan kawasan perumahan sempena sambutan Tahun Baru ini, para sukarelawan juga bekerjasama untuk mengecat pagar, membersihkan bahagian dalam dan luar serta menggantung hiasan Tahun Baru Cina.

Bagi menghidupkan ‘huat’ pada Tahun Baru Cina ini, penghuni juga diberi peluang untuk menikmati tarian singa dengan cara baharu. Maxis memperkenalkan Ang Pao HuatAR,pertama seumpamanya yang membantu ‘menghidupkan’ singa Ah Huat dengan menggunakan realiti tambahan (Augmented Reality – AR).

Dengan aplikasi Maxis HuatAR, para penghuni dapat menjadi sebahagian daripada tarian singa dan mengambil gambar bersama ‘Ah Huat’.

Mengulas mengenai sumbangan Maxis ke Rumah Charis, Suzanne Lee, Pengurus Operasi Rumah Charis, sangat berterima kasih kepada Maxis kerana sudi melawat rumah Charis dan membawa kegembiraan kepada semua penghuni di musim perayaan ini. Dia amat kagum melihat sukarelawan Maxis yang meluangkan masa untuk bersama-sama mereka.


Buat Apa Simpan? Google Play Cadangkan Anda Uninstall Aplikasi Yang Tak Digunakan

Nak install aplikasi baru, tapi storage tak muat pulak?! Kemungkinan besar korang jenis macam editor juga, banyak guna aplikasi dan ada sesetengahnya guna dua tiga kali je lepas tu memang tak guna. Lambakan aplikasi sebegitu menyebabkan ruang storan peranti menjadi terhad bila korang nak install aplikasi atau fail baru.

Untuk mengurangkan masalah itu, Google telah menawarkan satu fungsi peringatan untuk anda. Apabila Google Play mengesan ruang storan anda tidak muat untuk aplikasi baru, ia akan memaparkan satu notifikasi yang menyenaraikan aplikasi-aplikasi yang tidak digunakan secara aktif, dari situ anda boleh memilih aplikasi yang anda mahu uninstall, lantas menambah ruangan stor peranti anda.


MoEngage Ditonjolkan oleh G2 sebagai salah Sebuah Syarikat Perisian Terbaik bagi 2021

SAN FRANCISCO, 10 Februari 2021 /PRNewswire/ — Anugerah Perisian Terbaik G2 menyenaraikan syarikat-syarikat dan produk-produk perisian terbaik di dunia mengikut ulasan yang sahih dan tepat pada masanya daripada pengguna sebenar. MoEngage berbesar hati kerana diiktiraf oleh G2 sebagai salah sebuah Syarikat Perisian terbaik bagi tahun 2021, satu pencapaian yang hanya dapat diperoleh melalui pengesahan daripada penggunanya. MoEngage ditempatkan masing-masing di tangga #42 dalam senarai Produk Terbaik untuk Pemasar di seluruh dunia dan #10 di India.

“Pengguna hari ini menuntut pengalaman yang tekal, diperibadikan dan sentiasa boleh dicapai merentas pelbagai peranti dan titik sentuh. Mereka menginginkan kandungan kontekstual daripada jenama-jenama, semasa proses penglibatan, di saluran pilihan mereka,” kata Raviteja Dodda pengasas bersama dan Ketua Pegawai Eksekutif, MoEngage. “Di MoEngage, kami memberi tumpuan untuk membina platform penglibatan pelanggan masa depan bagi membantu pelanggan kami kekal berada selangkah di hadapan dalam strategi-strategi penglibatan pelanggan mereka. Ini merupakan satu penghormatan apabila diiktiraf dalam senarai Anugerah Perisian Terbaik G2 sebagaimana yang dinilai oleh pengguna, yang menekankan strategi dan komitmen kami terhadap pelanggan kami.”

Pada tahun 2020, G2 mengumpul hampir seperempat daripada sejuta ulasan perisian baharu. Ulasan ini dibaca oleh hampir 40 juta orang, memberi maklumat untuk keputusan pembelian B2B yang tidak terkira banyaknya. G2 menganalisis setiap ulasan baharu dari tahun 2020, setiap satunya disemak oleh individu sebenar untuk memastikan kesahan, bagi mewujudkan siri senarai “Perisian Terbaik” bagi tahun 2021.

“Sejak penubuhan syarikat kami pada tahun 2014, kami memberi tumpuan khusus terhadap kejayaan pelanggan kami,” kata Ravi. “Kami berbesar hati apabila dimasukkan ke dalam senarai Syarikat Perisian Terbaik G2, terutamanya kerana ia mewakili suara pelanggan dalam bidang ini. Terima kasih kepada semua pelanggan kami yang terus memberi inspirasi kepada kami untuk berinovasi.”

“Ini bukanlah satu senarai subjektif berdasarkan pendapat segelintir orang,” jelas Ketua Pegawai Eksekutif G2, Godard Abel. “Dengan trafik dan penglibatan tertinggi, seleksi produk dan perkhidmatan terbesar serta data berkualiti tertinggi, G2 menganalisis lebih daripada 4 juta titik data bagi menentukan produk dan syarikat yang berjaya dimasukkan ke dalam senarai tersebut.”

Baca senarai ‘G2 Best Of’ yang lengkap di sini. Untuk maklumat lanjut atau untuk menjadualkan demo, sila kunjungi www.moengage.com

Kriteria: Pemenang-pemenang ditentukan berdasarkan ulasan yang ditinggalkan di G2.com antara 1 Januari 2020 dan 31 Disember 2020. Semua skor dihitung menggunakan algoritma G2.com termasuk untuk Kepuasan dan Kehadiran Pasaran, yang dijelaskan dengan terperinci di sini.

MoEngage ialah platform penglibatan pelanggan berpandukan pemahaman yang dibina untuk pemasar yang peka terhadap pelanggan serta pemilik produk. MoEngage mendayakan pemperibadian hiper yang luas merentas pelbagai saluran seperti tolakan mudah alih, emel, dalam-aplikasi, tolakan web, mesej di lapangan dan SMS. Dengan pengautomatan dan pengoptimuman berkuasa AI, jenama-jenama boleh menganalisis tingkah laku audiens dan melibatkan pengguna dengan komunikasi diperibadikan di setiap titik sentuh dalam seluruh kitaran hayat mereka. Lebih daripada 1,000 jenama merentas 35 negara menggunakan MoEngage untuk menghantar 50 bilion mesej kepada 500 juta pengguna setiap bulan. MoEngage diiktiraf sebagai peneraju dalam Laporan Gartner Magic Quadrant 2020 dan laporan Musim Panas dan Musim Luruh G2 2020 serta merupakan “Pelaksana Mantap” dalam Forrester Wave untuk Pengautomatan Penglibatan Mudah Alih, Suku Ketiga 2020. Dengan pejabat-pejabat di sembilan negara, MoEngage disokong oleh pelabur-pelabur terkemuka seperti Eight Roads, F-Prime Capital, Matrix Partners, Helion Ventures, Exfinity Ventures dan Venture East. Untuk mengetahui lebih lanjut, kunjungi www.moengage.com.


YuppTV memperoleh hak Dream11 Indian Premier League 2020

Platform penyiaran tersebut telah menambahkan sesuatu yang baharu ke dalam pilihannya dengan menyiarkan DREAM11 IPL 2020 di YuppTV

ALANTA, 15 September 2020 /PRNewswire/ — YuppTV, platform OTT terkemuka di dunia untuk kandungan Asia Selatan, telah memperoleh hak Dream11 Indian Premier League 2020 untuk 60 perlawanan. Platform penyiaran tersebut akan menyiarkan perlawanan LANGSUNG di lebih daripada 10 wilayah. Di tengah-tengah perintah kawalan pergerakan, sebilangan besar peminat sukan akan menikmati pengalaman Dream11 IPL 2020 sambil duduk di rumah. Dengan jumlah peminat dan penonton yang sangat besar, hak penyiaran Dream11 IPL 2020 akan membantu YuppTV mendapat daya tarikan yang besar dalam kalangan khalayak sasarannya pada skala global.

Platform OTT akan menyiarkan Dream11 IPL 2020 dari 19 September hingga 10 November 2020. Tidak seperti kejohanan kriket lain, perlawanan IPL T20 mempunyai tempoh permainan yang sangat singkat, hanya sekitar 3 jam, menjadikan perlawanan tersebut lebih menarik. Promosi juga akan dilakukan secara besar-besaran. Dengan memanfaatkan peluang ini, YuppTV akan menyiarkan siaran langsung Dream11 IPL 2020 secara maya di Australia, Benua Eropah, Malaysia, Asia Tenggara (kecuali Singapura), Sri Lanka, Nepal, Bhutan, Maldives, Asia Tengah, Amerika Tengah & Selatan.

Mengulas tentang kerjasama tersebut, Encik Uday Reddy, Pengasas & Ketua Pegawai Eksekutif YuppTV, berkata, “Sejak beberapa tahun kebelakangan ini, IPL telah menjadi kejohanan kriket yang paling digemari di negara ini. Di tengah-tengah kawalan pergerakan, ia akan menimbulkan satu sensasi, optimisme dan kegilaan baharu penonton. Pengalaman langsung IPL, pengalaman menonton teknologi khusus dan pengalaman maya segera akan memperkayakan kejohanan tahun ini buat para peminat, walaupun hanya dari kediaman mereka yang selamat dan bukan stadium yang penuh sesak. Hak tersebut juga bakal membantu YuppTV menyaksikan peningkatan yang ketara dalam jumlah penonton.”

YuppTV ialah salah satu penyedia perkhidmatan TV dan perkhidmatan Atas Permintaan berasaskan internet terbesar di dunia untuk kandungan Asia Selatan, menawarkan lebih 250 saluran TV , lebih 3,000 Filem dan lebih 100 Rancangan TV dalam 14 bahasa, hak penyiaran Dream11 IPL 2020 akan menambah lebih ramai penonton yang memberi mereka pengalaman terbaik dari IPL maya dengan suasana stadium di rumah.

YuppTV adalah salah satu penyedia perkhidmatan TV dan perkhidmatan Atas Permintaan berasaskan internet terbesar di dunia untuk kandungan Asia Selatan, menawarkan lebih daripada 250 saluran TV , lebih 3,000 Filem dan lebih 100 Rancangan TV dalam 14 bahasa. YuppTV, menerima dana dari Emerald Media, sebuah platform Pan-Asia yang ditubuhkan oleh firma pelaburan global terkemuka KKR untuk melabur dalam sektor media dan hiburan, sementara Emerald Media pula memperoleh saham minoriti yang signifikan dalam syarikat itu dengan harga AS$50 juta. Emerald Media diketuai oleh veteran industri Rajesh Kamat dan Paul Aiello, disokong oleh sepasukan eksekutif berpengalaman. YuppTV sebelum ini mengumpulkan dana di sepanjang musim Serie A dari Poarch Creek Indian Tribe, Alabama.

YuppTV kini berada di kedudukan nombor satu platform TV Internet Berbayar untuk orang India yang tinggal di luar negara dan platform TV Internet terbesar dari kandungan premium tersedia di India.

Sila layari  https://www.yupptv.com/cricket untuk maklumat lanjut.

Keywords: Broadcast Technology Computer/Electronics Entertainment Multimedia/Online/Internet Sporting Events Sports Television Acquisitions, mergers, takeovers


Permainan League Of Legends Bakal Tampil Bagi Versi Permainan Mudah Alih

Peminat game pastinya mengenali game yang sangat terkenal League of Legends yang dimainkan di PC. Kini dikhabarkan pihak Tencent dan Riot Games sedang membangunkan game ini bagi versi telefon pintar.

Tindakan membangunkan game ini bagi versi mudah alih disebabkan mereka mahu game ini dimainkan lebih ramai pengguna.

Pada ketika ini, Tencent telah menawarkan beberapa permainan mudah alih seperti Arena Of Valor. Namun pada ketika ini masih belum diketahui bahawa bila tarikh ia bakal dilancarkan bagi Android dan IOS. Jadi sama-sama kita nantikan.


UMITRON dengan kerjasama Tokyo Tech dipilih untuk program Demonstrasi Satelit Inovatif JAXA lancarkan satelit dengan misi kumpulkan data lautan untuk akuakultur

TOKYO, 26 Jun 2020 /PRNewswire/ — UMITRON K.K. (Presiden: Ken Fujiwara; selanjutnya dirujuk sebagai “UMITRON”) telah dipilih untuk program demonstrasi satelit inovatif Japan Aerospace Exploration Agency (JAXA) dengan kerjasama Tokyo Institute of Technology dan lain-lain. Satu satelit kecil akan dilancarkan pada Tahun Fiskal 2022 dengan misi untuk mengumpul pemerhatian lautan untuk akuakultur. Pemerhatian tahap plankton dan nutrien yang berfrekuensi tinggi dan beresolusi tinggi akan diperoleh untuk menyokong industri akuakultur termasuk penternak ikan, kerang dan alga.

Akuakultur telah menjadi komponen penting dalam sistem pengeluaran makanan global. Dalam masa yang sama, lautan dunia berada dalam keadaan perubahan persekitaran yang pesat lantas mencetuskan sejumlah risiko dan cabaran untuk penternak hari ini. Sebagai contoh, ikan boleh mati dengan mudah oleh ledakan alga manakala pertumbuhan rumpai laut atau kerang boleh dihambat oleh kekurangan nutrien. Bagi mengurangkan risiko ini dan menstabilkan pengeluaran akuakultur, maklumat mengenai persekitaran lautan seperti taburan plankton dan nutrien adalah kritikal untuk industri ini. UMITRON telah bekerjasama dengan sebuah kumpulan penyelidikan yang dipimpin oleh Tokyo Institute of Technology untuk mengumpul data berfrekuensi tinggi dan beresolusi tinggi yang membolehkan pemerhatian dekat dibuat terhadap kawasan pantai yang merupakan kawasan penting untuk operasi akuakultur. Sebagai anggota konsortium penyelidikan UMITRON bertanggungjawab mendemonstrasikan penggunaan data satelit untuk industri akuakultur.

Sebelum projek penyelidikan ini, UMITRON telah mengusahakan perkhidmatan data lautan untuk akuakultur yang dikenali sebagai UMITRON PULSE yang dijadualkan untuk dilancarkan pada awal Julai 2020. Selepas pelancaran UMITRON PULSE, UMITRON akan mengadakan webinar mengenai perkhidmatan ini. Sekiranya anda berminta sila daftar menggunakan borang di bawah.

UMITRON ialah sebuah syarikat teknologi mendalam yang berpangkalan di Singapura dan Jepun yang mana matlamatnya adalah untuk menyelesaikan masalah makanan dan alam sekitar seluruh dunia dengan memperkasa akuakultur melalui teknologi. Kami membina platform data yang mesra pengguna untuk akuakultur dengan menggunakan IoT, penderiaan jarak jauh satelit dan kecerdasan buatan (AI). Teknologi kami membantu penternak meningkatkan kecekapan ladang, mengurus risiko alam sekitar dan seterusnya meningkatkan pendapatan perniagaan.

Keywords: Aerospace/Defense Agriculture Computer/Electronics Environmental Products & Services Food/Beverages Internet Technology Contracts Environmental Issues New products/services Future Events


Xinhua Silk Road: Bandar tengah China lancar penstriman langsung dalam talian festival kebudayaan bunga peony

BEIJING, 9 April 2020 /PRNewswire/ — Festival Kebudayaan Bunga Peony Luoyang kali ke-38 telah membuka tirainya pada hari Isnin di Luoyang, wilayah Henan bahagian tengah China. Ekoran daripada wabak novel coronavirus, festival tahun ini membawa bunga-bunga ke dalam talian, bagi memberi peluang kepada orang ramai yang berada di rumah untuk menyertai khalayak ramai di tempat tersebut.

Acara berkenaan telah distrim langsung selama 24 jam bermula jam 10 pagi pada hari Isnin dan melibatkan 24 cawangan di 8 bahagian, yang menunjukkan pemandangan indah bunga-bunga yang sedang mekar di Luoyang, budaya dan sejarah bandar tersebut, pemandangan alam semula jadi, pembinaan bandar dan juga hidangan masakan tempatan.

Penstriman langsung diadakan melalui studio dan sambungan langsung. Kamera telah dipasang dengan kanta dihalakan ke bunga peony dan penonton boleh melihat bunga-bunga tersebut berkembang mekar pada waktu sebenar. Selain itu, berpuluh-puluh wartawan menuju ke lokasi-lokasi berbeza di bandar tersebut untuk menunjukkan sepenuhnya ciri-ciri Luoyang dan memberi liputan langsung.

Pengguna dalam talian juga boleh menyaksikan penstriman langsung dari tempat-tempat indah yang lain di sekitar bandar tersebut, seperti Longmen Grottoes dan Erlitou Site Museum of the Xia Capital.

Bacaan puisi diadakan sepanjang hari. Pada sebelah malam, satu pertunjukan cahaya distrim langsung dengan penayang holografi dan lampu yang cantik bagi mempersembahkan pemandangan malam yang indah di bandar tersebut.

Luoyang mengadakan festival kebudayaan bunga peony yang pertama pada tahun 1983, setahun selepas bunga peony dinamakan sebagai bunga bandar berkenaan. Bandar tersebut kini mempunyai pelbagai taman untuk menanam dan menumbuhkan semula bunga peony dengan 1,200 jenis berbeza, dengan kawasan penanaman berkeluasan lebih 220 kilometer persegi.

Penstriman langsung acara ini ini telah menggabungkan siar web, siaran TV dan interaksi rangkaian untuk mendemonstrasikan sepenuhnya bunga peony Luoyang yang mekar, budaya dan sejarah, pembangunan ekonomi dan sosial, meningkatkan pengaruh rangkaian media untuk festival kebudayaan bunga peony dan populariti Luoyang, seraya merangsang dengan berkesan penggunaan pelancongan dan pelaburan ekonomi serta meletakkan asas untuk menarik lebih ramai pelancong berkunjung ke Luoyang selepas wabak COVID-19.

Penstriman langsung ini ditaja oleh Jabatan Publisiti Jawatankuasa Perbandaran Luoyang CPC dan dilaksanakan oleh Pusat Perkhidmatan Festival Luoyang, Pejabat Ruang Siber Perbandaran Luoyang serta Stesen Radio dan Televisyen Luoyang.


Samsung Galaxy Fold 2 Bakal Hadir Dengan Skrin Berlubang?

Pasti rmai yang ternanti-nanti mengenai peranti Samsung Galaxy Fold 2 dan terkini terdapat gambar yang terdedah yang memperlihatkan rekaan Samsung Galaxy Fold 2.

Menerusi gamabar tersebut, ia tampil dengan skrin berlubang yang menempatkn kamera hadapan.

Selain itu, bezel peranti ini juga kelihatan lebih nipis berbanding rekaan sebelum ini.

Namun, tiada lagi kesahihan mengenai peranti ini. Jadi, sama-sama kita nantikan ketika ia dilancarkan pada Ogos ini.


HUAWEI Nova 5 Pro Habis Terjual Dalam 2 Jam Di China!

HUAWEI pastinya sebuah jenama telefon pintar yang popular. Baru-baru ini peranti terbaharunya, siri HUAWEI Nova 5 iaitu Nova 5, Nova 5 Pro dan Nova 5i pastinya dinantikan oleh peminat. Menariknya, ketika ia mula dijual di China pada 28 Jun lalu Nova 5 Pro telah dijual dan menunjukkan penerimaan positif dan telah habis terjual dalam masa 2 jam pada hari pertama jualan.

Penerimaan positif ini berkemungkinan disebabkan oleh keupayaannya yang menakjubkan apabila ia dihadirkan dengan cipset Kirin 980 sertakan tampil dengan 8GB RAM dan storan sebesar 256GB.

Aspek paparan juga tidak mengecewakan apabila hadir dengan OLED 6.39 inci FHD+. Aspek kamera jugak tidak boleh disangkal lagi kerana ia sangat baik apabila tampil dengan 48MP + 16MP (Ultra Wide Angle) + 2MP (Depth sensor) + 2MP (Macro). Kamera hadapan pula ialah 32MP.

Kapasiti bateri juga dihadirkan dengan 4000mAh dan pengecasan pantas HUAWEI SuperCharge 40W. Jadi tiada masalah dari aspek ketahanan bateri.

Bagi Nova 5 Pro dengan varian 8GB + 128GB, ia dijual pada harga CNY2,999 (kira-kira RM1,810). Bagi varian 8GB + 256GB pula dijual pada harga CNY3,399 (kira-kira RM2,052).


Alibaba Melabur Dalam Perniagaan Penghantaran Makanan

Alibaba Group Holding Ltd telah bersetuju untuk melaburkan USD1.25 bilion (RM5.38 bilion) dalam perniagaan Ele.me, iaitu syarikat penghantaran makanan atas talian di China. Menurut laporan, Alibaba bakal menerima 27.7% saham di dalam Ele.me, menjadikan mereka pemegang saham terbesar. Ele.me merupakan servis online to offline yang semakin popular di China dengan menghubungkan pengguna dengan restoran yang beroperasi di negara tersebut. Selain itu, mereka juga menawarkan pelbagai servis lain seperti perkhidmatan tempahan teksi dan ulasan restoran.


HONOR Umum Taja Pasukan Flash Vision Bagi PUBG Mobile Pro League Malaysia/Singapore (PMPL MY/SG) Musim Kedua!!

Jenama peranti terkemuka, HONOR mengumumkan tajaan bernilai RM10000 bagi pasukan PUBG Mobile GFlash Vision untuk bertanding di musim kedua PUBG Mobile Pro League Malaysia/Singapore (PMPL MY/SG). Pemain akan dilengkapi dengan peranti pintar HONOR untuk bertarung di pertandingan tersebut.

Flash Vision ini tampil dengan 6 pemain yang bakal menyertai 19 lagi pasukan lain pada PMPL MY/SG musin kedua. Bertandingan ini bakal berlangsung pada 18 Ogos hingga 27 Septemberyang mana hanya 2 pasukan sahaja akan layak ke PMPL SEA Final Season 2 dan bertarungb agi merebut USD150 000.

Bagi mendapatkan maklumat lanjut, anda boleh melayari laman sesawang hihonor atau terus ke Facebook HONOR.


Crucial Melancarkan SSD Paling Pantas Di Dalam Barisan Produk Mereka

etelah memperkenalkan SSD P2 baru-baru ini, Crucial kembali  mengemas kini portfolio SSD mereka. Jenama produk storan itu kini melancarkan SSD P5 terbaru yang dilengkapi dengan kelajuan yang mengagumkan.

Dalam pengumumannya, naib presiden produk pengguna Micron menyebut P5 sebagai “produk SSD terpantas dan paling inovatif setakat ini”. Pada bahagian luar, P5 kelihatan seperti M.2 2280 SSD yang lain dari Crucial. Sekiranya anda mengharapkan pemacu PCIe 4.0 ada pada model ini anda bakal kecewa kerana P5 tidak hadir dengan fungsi tersebut. SSD ini masih menggunakan PCIe 3.0 x4 konvensional.

Seperti biasa, P5 memanfaatkan SSD proprietari dari Micron, tetapi Crucial tidak berkongsi butiran mengenainya. Mereka juga tidak menerangkan sebarang butiran mengenai cip NAND, tetapi berdasarkan gambar, P5 kelihatan seperti menggunakan memori kilat NAND 3D TLC.

P5 hadir dalam empat kapasiti berbeza yang merangkumi dari 250GB hingga 2TB. Untuk prestasi read, anda tidak perlu terlalu risau kerana keempat-empat model ini mempunyai kelajuan membaca hingga 3,400 MBps. Prestasi write pula adalah pada kadar 3,000 MBps pada varian 500GB, 1TB dan 2TB dan 1.400 MBps pada model 250GB. Seperti biasa, Crucial tidak berkongsi nilai prestasi rawak untuk P5.

P5 membawa jaminan lima tahun terhad khas dari Crucial. Pengilang belum mendedahkan harga untuk pemacu dan juga belum sampai di mana-mana peruncit.

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


Hikvision Umum Terminal Pengecaman Wajah MinMoe “Tanpa Sentuh” untuk Kawalan Akses dan Masa Hadir Lebih Mudah

HANGZHOU, China, 28 Mac 2020 /PRNewswire/ –Hikvision, penyedia yang terkemuka di dunia bagi produk dan penyelesaian keselamatan yang inovatif, mengumumkan penawaran kawalan akses dan masa hadir baharunya, Terminal Pengecaman Wajah MinMoe, menjanjikan era kawalan akses pengecaman wajah yang baharu bakal muncul.

Bagi memenuhi pelbagai senario dunia sebenar dan keperluan pelanggan, barisan Terminal Pengecaman Wajah MinMoe membawakan empat siri keseluruhan: Siri Nilai, Siri Pro, Siri Ultra dan Modul Pengecaman Wajah untuk Turnstile. Dengan fungsi berkuasa dan harga kompetitif, produk Siri Nilai (DS-K1T341A/DS-K1T331) telah direka bentuk dengan unik untuk senario PKS, seperti pejabat dan kedai runcit.

“Kami dapat melihat kelebihan besar dalam pengalaman ‘tanpa sentuh’ yang disediakan oleh pengecaman wajah. Dengan teknologi pembelajaran mendalam yang canggih dan fungsi praktikal yang pelbagai, kami berharap agar Terminal Pengecaman Wajah MinMoe dapat memberi lebih keselamatan dan kecekapan kepada pelanggan bersaiz kecil dan sederhana kami, lalu menjadikan kawalan akses dan masa hadir lebih mudah,” kata Frank Zhang, Presiden Pusat Produk dan Penyelesaian Antarabangsa di Hikvision.

Pengecaman pantas, tepat, walau dalam gelap

Terminal Pengecaman Wajah MinMoe Hikvision dikuasakan oleh algoritma pembelajaran mendalam, yang meningkatkan ketepatan pengecaman wajah sehingga lebih 99% dan turut meningkatkan kelajuan penentusahan kepada kurang daripada 0.2 saat. Kadar penentusahan dan ketepatan yang dipertingkat dapat menjamin pengalaman “tanpa-sentuh” yang menyenangkan buat pengguna – penambahbaikan yang besar berbanding meleret kad ID atau imbasan cap jari.

Selain itu, Terminal Pengecaman Wajah MinMoe menunjukkan prestasi yang bagus dalam persekitaran rendah cahaya, malah tanpa cahaya.

Keselamatan lebih baik dengan anti-perdayaan wajah

Dilengkapi dengan dua kanta – kanta cahaya nampak dan kanta inframerah – Terminal Pengecaman Wajah MinMoe hanya akan memberi akses apabila kedua-dua kanta mengesan individu yang sama, serta dapat menentukan sama ada wajahnya adalah muka sebenar, bukan imej. Teknologi anti-perdayaan ini menjadikan pengurusan kawalan akses lebih selamat dan dapat mencegah kebanyakan penipuan kehadiran.

Berbilang pautan dan pilihan integrasi pihak ketiga

Berserta pautan pintu, Terminal Pengecaman Wajah MinMoe dapat disambungkan dengan NVR untuk perakaman dan penyimpanan data. Ia juga dapat dihubungkan dengan kamera rangkaian bagi membolehkan perakaman video yang jelas terhadap tempat kejadian apabila sebarang peristiwa yang dipratetap dicetuskan. Sementara itu, produk MinMoe menyediakan banyak pilihan integrasi pihak ketiga untuk keserasian yang ekstensif, lalu membolehkan sambungan yang pantas dan berkesan kos dibuat antara Terminal Pengecaman Wajah MinMoe dan sistem kawalan pintu serta kehadiran sedia ada pelanggan.

Untuk maklumat lanjut mengenai Terminal Pengecaman Wajah MinMoe Hikvision, kunjungi di sini.

Hikvision ialah penyedia produk dan penyelesaian keselamatan yang terkemuka dunia. Mempunyai tenaga kerja penyelidikan & pembangunan (R&D) yang luas dan amat mahir, Hikvision mengeluarkan suit penuh produk dan penyelesaian komprehensif untuk pelbagai pasaran vertikal. Selain industri keselamatan, Hikvision meluaskan capaiannya kepada teknologi kediaman pintar, pengautomatan industri dan industri-industri elektronik automotif demi mencapai visi jangka panjangnya. Produk-produk Hikvision juga menyediakan kecerdasan perniagaan yang hebat untuk pengguna akhir, yang dapat mendayakan operasi yang lebih cekap dan kejayaan komersial yang lebih besar. Komited terhadap kualiti dan keselamatan terbaik untuk produk-produknya, Hikvision menggalakkan rakan-rakan kongsi untuk memanfaatkan banyak sumber keselamatan siber yang ditawarkan oleh Hikvision, termasuk Pusat Keselamatan Siber Hikvision. Untuk maklumat lanjut, sila kunjungi kami di www.hikvision.com.

Foto – https://photos.prnasia.com/prnh/20200327/2760799-1-a?lang=0  Foto – https://photos.prnasia.com/prnh/20200327/2760799-1-b?lang=0  Foto – https://photos.prnasia.com/prnh/20200327/2760799-1-c?lang=0  Foto – https://photos.prnasia.com/prnh/20200327/2760799-1-d?lang=0

Source: Hikvision Digital Technology Co., Ltd.

Keywords:  Biometrics Computer/Electronics High Tech Security New products/services


S.T.A.L.K.E.R 2 Bakal Tampil Dengan Enjin Permainan Unreal Engine?

Baru sahaja memasuki tahun 2020, tetapi berita mengenai tahun 2021 sudah mula berkumandang. Permainan S.T.A.L.K.K.E.R 2 disahkan bakal kembali pada tahun 2021 dalam sekuel terbaharu menurut GSC Game World.

Dalam satu tweet, mereka turut mengesahkan bahawa ia bakal menggunakan enjin permainan Unreal Engine yang mana ia sekaligus satu nafas baharu dalam kesan grafik dan mod kawalan.

Jadi sama-sama kita nantikan perkembangan mengenai permainan ini.


[ Reviu Eksklusif ] : Realme 3 Pro, Pencabar Baru Yang Bakal Gegarkan Barisan Peranti Mampu Milik

Siapa tak kenal dengan Realme? Sebuah jenama peranti pintar yang meningkat naik dan semakin mendapat tempat di hati para pengguna. Realme cukup terkenal dengan penawaran peranti berkuasa pada harga mampu milik. Pendek kata, kalau korang tercari-cari telefon mampu milik dengan serba-serbi menarik, inilah pilihan jenama yang tepat.

Realme telah muncul dengan pewaris baru iaitu Realme 3 Pro dan peranti ini dilihat hadir dengan peningkatan ketara dalam pelbagai aspek. Kehadirannya amat dialu-alukan dan kelihatan bakal menggoncang barisan peranti mampu milik yang dijual dalam segmen harga setanding. Nak tahu apa menarik? Teruskan membaca hingga ke penghujung.

Realme 3 Pro menerima sentuhan eksklusif bagi menyerlahkan lagi penampilan fizikal. Badan peranti diperbuat daripada polikarbonat plastik – ia kelihatan premium dengan kemasan seperti kaca 3D.

Terdapat kesan “Light Grating” bersama garisan lengkung berbentuk “S” pada panel belakang. Rekaan ini diilhamkan daripada perlumbaan berprestij, Le Mans dan Realme menggelarnya sebagai “3D Speedy design”. Badan Realme 3 Pro memiliki efek dwi warna kecerunan yang menarik.

Peranti ini agak nipis dan ringan – sangat selesa apabila dipegang. Rekaan hadapan dan belakang boleh dikatakan rata bersama sisi yang melengkung. Cumanya, kamera utama sedikit timbul daripada tubuh. Terdapat pengimbas cap jari fizikal pada panel belakang yang terletak di kawasan mudah diakses.

Realme 3 Pro mempunyai butang kuasa pada sebelah kanan dan sisi kiri menempatkan slot kad SIM serta butang laras suara. Bahagian bawah terdapat 3.5mm audio jack, port mikro USB dan pembesar suara mono. Manakala, bahagian atas kelihatan agak kosong kerana hanya terdapat sebuah lubang mikrofon sahaja.

Realme 3 Pro tampil dengan paparan luas bersama bezel nipis pada bahagian sisi dan atas peranti. Realme 3 Pro menyajikan paparan IPS LCD berukuran 6.3” beresolusi FHD+ (2340 × 1080 piksel) dengan kepadatan piksel sekitar 408 ppi. Realme 3 Pro membawakan rekaan skrin bertakuk kecil (dewdrop) menjadikannya kelihatan hebat. – boleh disembunyikan menerusi tetapan.

Paparan Realme 3 Pro dilapisi Corning Gorilla Glass 5 sebagai pelindung utama. Tak kira daripada sudut mana sekali pun, paparan ini menawarkan tahap kecerahan dengan kualiti terbaik dengan warna yang tajam. Penggunaan secara langsung di bawah matahari juga tiada masalah. Kecerahan boleh laras mengikut keperluan.

Realme 3 Pro menggunakan antaramuka ColorOS 6 berasaskan Android 9.0 Pie. Antaramuka ini kelihatan menarik dengan susun atur yang kemas bersama tema lebih moden dan kombinasi warna luar biasa. Ia turut hadir dengan talam aplikasi.

Selain itu, Realme 3 Pro turut diselitkan ciri HyperBoost 2.0 bertujuan mengoptimumkan prestasi peranti. Terdapat juga “game space” – bagi menghadkan notifikasi ketika bermain permainan mudah alih sekaligus meningkatkan pengalaman bermain secara keseluruhan.

Realme 3 Pro dijana oleh pemproses Qualcomm Snapdragon 710 AIE (10nm) berkelajuan hingga 2.2GHz dan dibantu GPU Adreno 616 – menawarkan pengalaman penggunaan yang baik. Realme 3 Pro didatangkan dengan pilihan memori sehingga 6GB RAM dan storan dalaman sehingga 128GB. Turut tersedia slot kad microSD sehingga 256GB.

Untuk melihat sendiri prestasi Realme 3 Pro, kami telah menjalankan beberapa ujian penanda aras seperti aplikasi dan Geekbench sebagai rujukan semua. Dalam ujian antutu, Realme 3 Pro mencatatkan skor sebanyak 154,844 mata. Beralih pada ujian Geekbench 4, Realme 3 Pro mencatatkan skor 1,439 untuk ujian tunggal, manakala 5,847 mata untuk ujian pelbagai teras.

Beralih pada prestasi keselamatan peranti, Realme 3 Pro hadir dengan sokongan pengimbas cap jari dan pengecaman wajah. Prestasi pengimbas cap jari berfungsi dengan pantas dan tepat – namun tidak sepantas fungsi pengecaman wajah. Menariknya, pengimbas cap jari boleh digunakan untuk mengambil gambar – tetapan pada kamera.

Dengan badan setebal 8.3mm, Realme 3 Pro diselitkan bateri berkapasiti 4,045 mAh bersama pengecasan pantas VOOC 3.0 dan pengecas 20W disediakan dalam kotak. Sokongan bateri ini dilihat mampu bertahan selama satu hari suntuk untuk penggunaan aktif. Manakala, mampu bertahan sekitar dua hari untuk penggunaan biasa.

Dari aspek kamera, boleh dikatakan Realme 3 Pro memiliki keupayaan kamera terbaik dalam kelasnya. Realme 3 Pro memiliki dwi kamera utama dengan kombinasi lensa 16MP (f/1.7) (sensor Sony IMX519) + 5MP (f/2.4). Perisian kamera diperkuatkan lagi dengan dua ciri menarik seperti Mod Nightscape dan Chroma Boost.

Mod Nightscape membolehkan pengguna merakam gambar waktu malam dengan hasil yang lebih terang di samping kualiti imej terbaik tanpa menggunakan tripod. Dengan bantuan AI, ia bantu perbaiki dan mengurangkan ‘noise’ untuk penghasilan gambar lebih tajam.

Chroma Boost pula membantu meningkatkan ketepuan warna dalam gambar agar kelihatan lebih menonjol dan seimbang. Realme 3 Pro juga berkeupayaan menyokong tangkapan foto dengan resolusi 64MP Ultra HD (boleh didapati pada fungsi expert).

Kamera hadapan Realme 3 Pro dilengkapi dengan lensa 25MP (f/2.0). Penghasilan gambar swafoto kelihatan lebih jelas dengan perincian yang tajam. Fungsi portrait juga dilihat pada tahap baik dengan kesan kabur yang memuaskan.

Untuk video, Realme 3 pro sokong rakaman video 4K dan video gerak perlahan 960fps/720p. Tidak ketinggalan, ia turut menyertakan sejumlah mod lain seperti panorama, time-lapse dan sebagainya.

Melihat kepada spesifikasinya, kami boleh katakan Realme 3 Pro antara peranti pintar terbaik dalam kelasnya. Secara peribadi, kami berpuas hati dengan keupayaan dan prestasi keseluruhan yang ada pada Realme 3 Pro. Bukan sahaja memiliki rekaan menawan bahkan ia juga memberi pengalaman luar biasa di samping lonjakan fungsi yang dipertingkatkan.

Suka diingatkan, Realme 3 Pro bakal mendarat di pasaran Malaysia pada 14 Mei 2019 [SELASA]. Adakah anda teruja untuk menantikan kemunculannya? Kekal bersama eRing untuk update rasmi mengenai harga peranti ini kelak!


Samsung Mungkin Akan Mengambil Bekas Jurutera Apple & AMD Untuk Membangunkan Custom CPU??!

Dalam satu laporan, Samsung dikatakan akan mengambil  bekas jurutera CPU dari Apple dan AMD untuk membangunkan custom CPU.

Hal ini berlaku kerana, dikhabarkan Samsung tidak berpuas hati dengan prestasi Cortex-X yang baharu dan mahukan yang lebih pantas.

Masih tidak diketahui, bilakah Samsung akan melancarkan custom CPU ini. Jadi, sama-sama kita nantikan!!!


Inilah Cara Anda Boleh Menjadi Watak Kartun Dengan Lensa AR Viral Snapchat

Sejak dilancarkan pada 10 Jun, lebih dari 215 juta Snapchatters berinteraksi dengan Lens baru ini, dan telah dilihat lebih dari 1.7 bilion kali.

Beberapa contoh bagaimana Snapchatters di seluruh dunia menggunakan Lensa termasuk: menunjukkan seperti apa rupa puteri zaman moden membuat persembahan Frozen satu orangdan Toy Story dan bahkan mencubanya pada tokoh aksi Vin Diesel Fast & Furious. Snapchatters malah menggunakan Lens pada karya seni terkenal, seperti Mona Lisa!

Lens ini kini tersedia secara global di Snapchat’s Lens Carousel. Jika tidak, anda juga boleh mencarinya dengan mengikuti langkah di bawah:


OPPO Pecah Rekod Dan Mengungguli Tempat Pertama Di Asia

Tahun 2018 ini memperlihatkan kejayaan OPPO apabila Counterpoint melaporkan pada suku tahun ketika yang memfokuskan kepada jumlah penghantaran dan OPPO telah mencatatkan skor yang sangat cemerlang dengan mendapat 16% daripada jumlah keseluruhan yang meletakkan mereka ditangga pertama di Asia

Hal ini ekoran daripada OPPO yang telah memperkenalkan pelbagai produk inovatif, menakluk penemuan teknologi dan menjadi trendsetter dalam industri telefon pintar.

Salah satu pencapaian OPPO adalah mereka merupakan telefon pintar yang pertama dilengkapi dengan VOOC Flash charge technology pada julat harga RM1000 – RM1500 yang memberikan layanan sama rata bagi pelbagai lapisan pengguna. Mereka tidak berhenti di situ sahaja, apabila baru-baru ini mereka telah memperkenalkan SuperVOOC flash charging technology, yang menjimatkan masa pengecasan lebih daripada setengah jam berbanding VOOC yang normal. Bagi keluaran terbaharu R17, R17 boleh di cas dari 0% sehingga 40% dalam masa 10 minit sahaja.

Oppo R Series merupakan salah satu siri yang terlaris di dunia dengan lebih 100 juta pengguna menikmati teknologi daripada OPPo dan rekaannya. Sentiasa ingin memberikan yang terbaik kepada pengguna dan ini dapat dilihat menerusi R17 Pro yang mana menyediakan penyelesaian kepada masalah mengambil gambar pada waktu malam menggunakan Ultrea Night Mode. R17 pastinya mampu menghasilkan gambar yang sangat cantik.

Keindahan warna pada peranti OPPO juga boleh dilihat. Memberikan warna yang sangat cantik pada R17 Pro yang mana memaparkan gradient warna dari unggu kepada biru nyata memberikan perspektif baharu kepada pengguna . Bukan itu sahaja melalui OPPO’s exclusive 3D Misted glass technology, ia telah mempersonakan para pengguna dengan keindahannya.

OPPO sentiasa melakukan diluar kebiasaan dan mengetahui apa yang diperlukan oleh pengguna. Harga seperti RM2699 bagi OPPO R17 dilaporkan sudah kehabisan stok pada masa ini ketika majlis jaualan yang pertama pada sabtu lalu. Walaubagaimanapun, pelanggan boleh pergi ke OPPO Concept Store untuk membeli R17 Pro sementara stok masih ada.

Untuk maklumat lanjut, mengenai kempen ‘Thousand Stories of the Night’ dan OPPO R17 Pro, layari laman sesawang OPPO, Facebook OPPO , Thousand Stories of the Night atau Thousand Stories of the Night T&C .


Gambar Sebenar HUAWEI Nova 4e Terdedah Beberapa Jam Sebelum Pelancaran Rasmi?!

HUAWEI bersedia melepaskan telefon terbaru mereka, HUAWEI Nova 4e hari ini. Menjelang beberapa jam sebelum pelancaran rasmi, nampaknya gambar sebenar reka bentuk penuh model tersebut kini telah ‘terlondeh’ dan muncul di media sosial.

Imej tersebar menunjukkan bahawa ia hadir paparan bertakuk kecil bersama nisbah aspek yang agak tinggi. Namun, ia didapati miliki rekaan dagu yang sedikit tebal. Terdapat ketersediaan sokongan tiga kamera utama dan pengimbas cap jari berbentuk bulat pada panel belakang.

Imej tersebar turut mendedahkan peranti ini menggunakan port USB-C dan HUAWEI masih mengekalkan ‘lubang’ kegemaran ramai iaitu bicu audio 3.5mm yang diletakkan pada bahagian bawah. Ia juga dilihat hadir dengan tiga pilihan warna.

Walau bagaimanapun, maklumat tertiris masih lagi rumors dan untuk mengetahui lebih lanjut, sama -sama kita nantikan kemunculan rasminya. Kekal bersama eRing untuk info terkini!


Lampu LED Pada Logo Apple Bakal Diimplementasikan Untuk iPhone?!

Lampu LED yang dikenali ramai pada peranti Android, tidak pernah ada pada iPhone sejak perkenalan awal. Fungsi ini dilihat agak penting bagi pengguna Android sebagai tanda notifikasi, namun tidak bagi pengguna Apple.

Terkini, dikhabarkan bahawa Apple bakal meletakkan lampu LED pada logo Apple sebagai lampu notifikasi sepertimana MacBook milik mereka. Menurut paten terkini yang didaftar, lampu pada logo Apple ini boleh dilaras di mana ia direka dalam satu lapisan lutsinar dan bukannya dari dalam iPhone.

[ Ujian Ketahanan Bateri – iPhone 11 Pro Max Menewaskan HUAWEI Mate 30 Pro! ]

Adakah ini akan menjadi benar? Tidak tentu kerana ia hanya paten sahaja, sebarang maklumat lanjutan perlu menunggu pihak Apple memberikan pengesahan.


IFA 2017 : Sony Mengembalikan Nostalgia Melalui Walkman® NW-ZX300

Jika anda lahir pada lewat tahun 70’an, anda pasti biasa melihat golongan muda membawa Walkman di mana-mana. Era Walkman berlanjutan sehingga pada tahun 2005 dimana pada tahun itu kaset lagu masih lagi relevan digunakan. Selapas pada tahun itu, Walkman telah dialihkan ke dalam telefon pintar Sony Ericsson siri-W yang mana pada masa itu harganya mencecah ribuan ringgit.

Selepas tahun berganti tahun, kebanyakkan di antara kita mendengar lagu melalui telefon pintar. Oleh itu, Sony ingin menghidupkan semula era kegemilangan Walkman tetapi kali ini disaratkan dengan pelbagai teknologi moden. Sony Walkman NW-ZX300 yang diperkenalkan hadir dengan kualiti luaran dan dalaman yang tinggi.

Alat ini menawarkan Hi-Res Audio melalui penguat digital yang ditala mengikut teknologi S-Master HX. Melaluinya, pengalaman mendengar muzik kini menjadi lebih jelas dan mengasyikan. Dengan casis badan berasaskan aluminium, kerangka NW-300 mampu bertahan lebih lama malahan tahan lebih lasak. Menggunakan kabel dalaman OFC, muzik yang disalurkan menjanjikan prestasi tinggi dan tidak mudah untuk kehilangan isyarat transmisi.

Anda juga boleh melayan muzik terus dari komputer menerusi USB-DAC, malah ZX300 juga menyokong fail lagu MQA Hi-Res Audio. Walaupun ia didatangkan dengan badan yang nipis dan ringan bateri yang mengagumkan ini mampu bertahan sehingga 30 jam. Selain itu, ruang simpanan 64GB juga menyokong kad memori tambahan.

Sony Walkman NW-ZX300 hadir dengan pilihan warna Hitam pusam bersama fungsi sambungan Bluetooth dan NFC. Ianya akan memasuki pasaran Malaysia pada pertengahan November kelak.


Sertai “OPPO Super VOOC Season Game” & Menangi Tiket Ke Glowtopia!

Bersempena mempromosi prestasi bateri yang cemerlang, OPPO Malaysia kini menganjurkan peraduan ‘OPPO Super VOOC Season Game’ yang menawarkan hadiah menarik berupa tiket ke Glowtopia!

Wah… menarik, bukan? Apa yang perlu anda lakukan hanyalah berkongsi pengalaman bersama OPPO! Dan anda berpeluang memenangi hadiah menarik yang ditawarkan oleh pihak OPPO!

Caranya mudah sahaja, anda hanya perlu dapatkan e-borang DI SINI dan lengkapkan butiran-butiran yang diperlukan! DONE! HAPPY NEW YEAR SEMUA!!


LG Tampilkan Video 360 Darjah, Sempena Kempen “Hari Alam Sekitar Sedunia”

LG Electronics (LG) telah memuat naik video mengenai kepentingan menjaga alam sekitar sempena kempen “Hari Alam Sekitar Sedunia”. Video berdurasi 2 minit ini telah diambil menggunakan LG 360 CAM yang memaparkan persekitaran 360 darjah. Ia membawa mesej yang berguna buat penonton, di mana penonton perlu memainkan peranan yang lebih aktif dalam melindungi warisan berharga yang ada di sekeliling anda.

Menampilkan mercu tanda utama seperti Statue of Liberty, Menara Eiffel, Red Square, Great Wall of China, Sydney Opera House dan Istana Changdeok Seoul, video itu sejajar dengan permintaan yang semakin meningkat di media sosial untuk kandungan VR. Malah paparan imej 360 darjah dan video pada platform media sosial terkemuka sedang berkembang dan semakin meningkat. Facebook melaporkan bahawa lebih daripada 20,000 video 360 darjah telah dimuat naik sejak pertama kali format ini disokong.

Bagi yang belum mengetahui, LG 360 CAM adalah aksesori terbaru keluaran LG yang tampil dengan dua kamera 13 Megapiksel yang bergabung untuk mengambil gambar serta video dari semua arah. Dengan rekaan bersaiz yang kecil dan ringan membuat ia sangat mudah alih. Manakala kehadiran bateri berkapasiti 1200mAh pula mampu membuat rakaman video selama 70 minit.


Kos Efektif Tanpa Sentuh dan Alat Kecekapan Untuk Perhotelan oleh Viral Ops

Vserve Pro-Techt, menjadi Pencetus Perubahan akibat situasi Pandemik

NEW DELHI, 27 Oktober 2020 /PRNewswire/ — Viral Ops, sebuah syarikat Teknologi Perhotelan berasaskan Penyelidikan, telah membangunkan perisian Pengurusan Kecekapan untuk hotel sejak beberapa tahun yang lalu. Kami percaya bahawa pengurusan hotel ialah gabungan Sains & Seni, jadi kami memberi tumpuan pada mengautomasikan banyak proses yang berulang dan tidak kelihatan supaya pengusaha hotel dapat menumpukan perhatian pada mencipta pengalaman tetamu yang akan dikenang.

Industri perhotelan – yang banyak bersangkut-paut dengan interaksi manusia dan layanan tetamu – menghadapi risiko Covid-19 yang tinggi. Mereka mengatakan ‘Krisis membawa Kejelasan’, jadi kami menggunakan masa ini untuk melakukan inovasi. Semasa sekatan pergerakan di India, pasukan Teknikal di ViralOps bekerjasama dengan pasukan Operasi di JW Marriott New Delhi Aerocity, yang juga hotel pertama menggunakan Alat Kecekapan Makan Dalam Bilik Vserve kami, untuk memahami masalah operasi daripada peringkat akar umbi semasa pandemik. Akhirnya kami menjadi pasukan teknologi untuk pengusaha hotel dan mencipta sejenis Alat Tanpa Sentuh Cekap yang mendigitkan setiap titik sentuh termasuk perkhidmatan F&B, Spa, Pembersihan dan Pengangkutan. Kami membangunkan Vserve Pro-Techt pada satu perlima daripada kos peralatan utiliti seumpamanya supaya walaupun ketika krisis, harganya masih mampu menarik minat para pengusaha hotel. Dengan kecekapan pengurusan & operasi tanpa sentuhan, hotel kini dapat memberikan pengalaman hebat walaupun dengan tenaga kerja yang sangat terhad.

Produk ini kali pertama digunakan oleh hotel Marriott International di seluruh Asia Pasifik setelah melalui prosedur pensijilan yang ketat. Permintaan terhadap pelaksanaannya telah diterima sejak itu dan kami kini berkhidmat untuk hotel berjenama di seluruh Thailand, Singapura, Malaysia, Indonesia, India, Maldives.

Dengan lebih daripada 50 hotel yang sedang dalam proses adaptasi dan banyak lagi yang sedang menanti, ia masih terlalu awal untuk Vserve Pro-Techt kerana kami bermatlamat untuk menyelesaikan setiap masalah hotel berjenama yang berada pada Protokol Operasi Standard sambil memberi tumpuan untuk menyampaikan pengalaman secara peribadi. Maklum balas yang hebat diterima daripada pihak hotel yang menyemarakkan semangat kami untuk berinovasi dengan lebih lagi dan mengurangkan kos perbelanjaan yang banyak terhadap perisian hotel.

Jadualkan Demo | E-mel contact@viralops.com | Hubungi +91-9958882605

Tentang Viral OpsPasukan di Viral Ops merupakan gabungan Barisan Hotel yang menjalinkan kerjasama dengan Jenama seperti Marriott, Accor & Hyatt dan Engineers yang telah bekerjasama dengan syarikat baharu yang terkemuka. Kami dipercayai oleh pelbagai jenama Perhotelan yang bermula daripada perkhidmatan terpilih hingga hartanah ultra mewah.

Anda boleh mengikuti kami di LinkedIn | Facebook | Instagram

Keywords: Computer Software Computer/Electronics Hotels and Resorts Retail Travel New products/services Data Analytics